qundao/data-zh-poetry huggingface dataset:
龙兴客旅效子美寓居同谷七歌·其五
作者：李新
朝代：宋

萧萧角声迭迭鼓，招提旷荡无环堵。
编蓬悬席不遮拦，西面透风东面雨。
官归庇身无一瓦，反更罹此百忧苦。
呜呼五歌兮歌思多，不曰有命其如何。
龙兴客旅效子美寓居同谷七歌·其六
作者：李新
朝代：宋

西山白虎跳天游，朝食行人暮噬牛。居民胡不避此苦，复闻暴吏猛于虎。怪尔巨蠹敢身由，拔剑一击誓不留。呜呼六歌兮歌六叠，太息仰空泪横臆。
龙兴客旅效子美寓居同谷七歌·其六
作者：李新
朝代：宋

西山白虎跳天游，朝食行人暮噬牛。
居民胡不避此苦，復闻暴吏猛于虎。
怪尔巨蠧敢身由，拔剑一击誓不留。
呜呼六歌兮歌六迭，太息仰空泪横臆。
龙兴客旅效子美寓居同谷七歌·其四
作者：李新
朝代：宋

有弟有弟汴之阳，共失所怙心摧伤。裁书黄耳送不到，道远未知存与亡。岁云暮矣天苍苍，雁飞安得随汝行。呜呼四歌兮歌愈急，漏天为我同时泣。
龙兴客旅效子美寓居同谷七歌·其四
作者：李新
朝代：宋

有弟有弟汴之阳，共失所怙心摧伤。
裁书黄耳送不到，道远未知存与亡。
岁云暮矣天苍苍，鴈飞安得随汝行。
呜呼四歌兮歌愈急，漏天为我同时泣。
龙兴行香游宝莲寺
作者：李新
朝代：宋

鱼舞天清日，经行小刹初。
松柯青羽葆，贝叶细蝇书。
杜画奇无敌，周妻俗有余。
业无支遁辈，难自卜幽居。
龙兴行香游宝莲寺
作者：李新
朝代：宋

鱼舞天清日，经行小刹初。松柯青羽葆，贝叶细蝇书。杜画奇无敌，周妻俗有馀。业无支遁辈，难自卜幽居。
龙水板桥院
作者：李新
朝代：宋
体裁：七言律诗

送腊温浓万井同，筠舆犹走万山中。曝成枯菜依檐白，染出春衣映壁红。掩豆豚肩仍岁俭，传觞酿瓮几家空。不知新岁招陶否，待向江干送五穷。
龙洞
作者：李新
朝代：宋
体裁：七言绝句

三年两到只忙忙，谁道云山得久长。松竹有孙龙蜕骨，人生头白是寻常。
龙洞
作者：李新
朝代：宋

龙睡抱明月，我来窥碧浔。
撄鳞徒有志，探颔本无心。
雷去春霖足，云归夜水深。
余波应不惜，好为濯尘襟。
龙洞
作者：李新
朝代：宋

龙睡抱明月，我来窥碧浔。撄鳞徒有志，探颔本无心。雷去春霖足，云归夜水深。馀波应不惜，好为濯尘襟。
龙游寺南屏轩和宋宏父韵
作者：李新
朝代：宋

平日江干过，南屏首重回。不妨图里见，曾是梦中来。近市楼台逼，高城鼓角催。老年知涉世，临事却衔枚。
龙游寺南屏轩和宋宏父韵
作者：李新
朝代：宋

平日江干过，南屏首重迴。
不妨图裏见，曾是梦中来。
近市楼台逼，高城鼓角催。
老年知涉世，临事却衔枚。
龙笛
作者：李新
朝代：宋
体裁：七言绝句

长天云扫碧龙鳞，黄鹤楼前白玉轮。秋意正随羌笛怨，夜深愁杀倚栏人。
一剪梅·一翦梅
作者：李曾伯
朝代：宋

人生能有幾中秋。人自多愁。月又何愁。老娥今夜為誰羞。雲意悠悠。雨意悠悠。自憐蹤跡等萍浮。去歲荊州。今歲渝州。可人誰與共斯樓。歸去休休。睡去休休。
一剪梅·乙卯中秋
作者：李曾伯
朝代：宋
体裁：词

人生能有几中秋。人自多愁，月又何愁。老娥今夜为谁羞，云意悠悠，雨意悠悠。自怜综迹等萍浮。去岁荆州，今岁渝州。可人谁与共斯楼，归去休休，睡去休休。
一剪梅（乙卯中秋）
作者：李曾伯
朝代：宋
体裁：词

人生能有几中秋。人自多愁。月又何愁。老娥今夜为谁羞。云意悠悠。雨意悠悠。自怜踪迹等萍浮。去岁荆州。今岁渝州。可人谁与共斯楼。归去休休。睡去休休。
一基节静江祝圣乐语口号
作者：李曾伯
朝代：宋

五叶尧{萤去虫加六}纪诞弥，庆流文祖已垂基。星明南极老人行，春布东皇太乙时。红入仙桃千岁实，青归御柳成年枝。岭民喜见升平象，拜手同赓天保诗。
丁亥沔阳春时即事简吴叔永
作者：李曾伯
朝代：宋
体裁：七言律诗

朝来渐可试春衣，弩末轻寒力已微。木叶未繁山尚瘦，桃花欲落水初肥。疆陲虏逐征鸿去，庭馆人随社燕归。紫陌青门无恙在，不妨携酒问芳菲。
丁亥沔阳春时即事简吴叔永
作者：李曾伯
朝代：宋

朝来渐可试春衣，弩末轻寒力已微。木叶未繁山尚瘦，桃花欲落花初肥。疆陲虏逐征鸿去，庭馆人随社燕归。紫陌青门无恙在，不妨携酒问芳菲。
丁亥沔陽春時即事簡吳叔永
作者：李曾伯
朝代：宋

朝來漸可試春衣，弩末輕寒力已微。
木葉未繁山尚瘦，桃花欲落水初肥。
疆陲虜逐征鴻去，庭館人隨社燕歸。
紫陌青門無恙在，不妨携酒問芳菲。
丁亥紀蜀百韻
作者：李曾伯
朝代：宋

太歲在娵觜，羲馭正東陸。
羽書西邊來，胡騎報南牧。
倉茫星火急，飄忽風雨速。
憑陵我封疆，剽掠我孳畜。
一越摩雲險，已汙巖岷俗。
再度峰貼隘，重爲武階毒。
胡兒忽令名，見謂韃靼屬。
或疑女真詐，頗訝疊州族。
衣毛不知帛，飲酪非茹粟。
勁弓骨爲面，健馬鐵裹足。
駕言取金夏，其鋒不可觸。
如竹迎刃解，猶雪以湯沃。
先聲張虛疑，我師遽蓄縮。
心已執檄迷，手爲望風束。
策昧戰爲守，計乏奇與伏。
西和久間斷，文南暫蹢躅。
將利僅小退，凱音誤陸續。
蘭臯要寸功，良將半喪衂。
敗書丙夜聞，前矛石門宿。
亟令控三關，謹毋費一鏃。
魚梁閉仙原，武林護午谷。
七方對壘持，相戒前轍覆。
縣官塞蹊徑，戰士據林麓。
由是關以外，民皆棄廬屋。
西康至天水，患不翅蛇蝮。
鳳集一炬餘，地已付麋鹿。
河池本無虞，百里禍尤酷。
羣盜沸於鼎，流民湊如輻。
母悲愛子死，夫沒嫠婦哭。
城市委焚蕩，道路紛怨讟。
於時益昌民，十室空五六。
牙檣嘉陵來，舳艫尾聯屬。
十乘隨啟行，驛書轉加促。
鼓吹喧後部，旌旗蔽前矗。
兩勞使者車，三分元戎纛。
重以潰卒徒，跳梁滿山谷。
聲言誅不平，未知不平孰。
人情往傷弓，未免驚曲木。
土著避鄉井，游手伺風燭。
嗟哉是日也，性命龜未卜。
事機正譸張，天時幸炎燠。
晉邊死季龍，周翰奮方叔。
不聞武侯敗，街亭誅馬謖。
猶有孟明在，焚舟報秦穆。
不待斬樓蘭，聞已事薰粥。
搢紳屐欲折，意氣喜可掬。
中有山西人，慊若國深辱。
問之何所云，首疾已頻顣。
大言往者悔，幾已潰心腹。
尚爲來者憂，不知護頭目。
厥今敵雖去，鄉道渠已熟。
三關固天險，五都恐日蹙。
不見關以外，處處空杼柚。
朝廷無事時，司農積邊穀。
一朝棄糞土，知幾十萬斛。
民力哀何辜，邊人罪難贖。
色雖帷幄喜，骨尚原野暴。
未旌平凉家，方起鄒陽獄。
辛苦在貔貅，恩賞歸雁鶩。
幾效先軫死，不及介推祿。
魏師付乳臭，漢校起奴僕。
平時好糜爛，深刑痛敲朴。
於時在勞來，仍忍逞誅剭。
頗聞富窖藏，悉已發麥菽。
邊無一人耕，食能幾日蓄。
田里思反業，原堡未修築。
了無金城圖，酣事銅鞮曲。
朽索駕虛舟，空奩著亡局。
縱君不懲艾，而我爲慚恧。
我聞報中朝，四境已清肅。
一人萬人心，可欺寧可服。
當時屹如山，一二臣可錄。
凡此保蜀功，兩和李公獨。
趙公繼一出，頗慰沔人欲。
益昌所毋動，餉臣尼其轂。
公論雖未泯，天幸不可復。
安得如紹興，魏公任都督。
以口伐可汗，我恨匪元璹。
徒能效曹劌，遠謀鄙食肉。
言之貌愈切，至此淚幾簌。
客既聞斯言，稽首拜且祝。
九廟宗社靈，百城耄倪福。
德澤在天下，人心久滲漉。
徒以成敗論，公等皆碌碌。
伯比議莫敖，蒍賈知子玉。
春秋過責備，小事書簡牘。
子其鉗爾舌，毋取斧鑕戮。
漢人悔雁門，唐師老鴨綠。
有道守四夷，初何事窮黷。
不戰屈人兵，正豈待驅逐。
吾皇天地心，萬國囿春育。
疇咨元帥功，非夕則在夙。
出命宣黄麻，入相賡綠竹。
除書從天來，恩禮方隆渥。
三公應鼎象，相與運坤軸。
小夷置蚊蝱，壯志寄鴻鵠。
分無萬戶印，莞爾一杯醁。
熟慰豪傑心，有詔不盈軸。
堯門萬里天，意者未親矚。
君相勤外憂，必有寧我蜀。
丁亥纪蜀百韵
作者：李曾伯
朝代：宋

在负在娵觜，羲双正东陆。羽书西边来，胡骑报南牧。仓茫星火急，飘忽风雨速。凭陵我封疆，剽掠我孳留。一越摩云险，已汙岩岷俗。再度峰贴隘，重为武阶毒。胡儿忽令名，见谓鞑靼属。或疑女真诈，颇讶叠州族。衣毛不知帛，饮酪非茹粟。劲弓骨为面，健马铁裹足。驾言取金夏，其锋不可触。如竹迎刃解，犹雪惟汤沃。先声张虚疑，我师遽蓄缩。心已执檄迷，手为望风束。策昧战为守，计乏奇与伏。西和久间断，文南暂蹢躅。将得仅小退，凯音误陆续，兰皋要寸功，良将半丧衂。败书丙夜闻，前矛石门宿。亟令控三关，谨毋费一镞。鱼梁闭仙原，武林护午谷。七方对垒持，相戒前辙覆。县官塞蹊径，战士据林麓。由是关以外，民皆弃庐屋。西康至天水，患不翅蛇蝮。凤集一炬余，地已付麋鹿。河池本无虞，百里祸尤酷。群盗沸於鼎，流民凑如辐。母悲爱子死，夫没嫠妇哭。城市委焚荡，道路纷怨讟。於时益昌民，十室空五六。牙樯嘉陵来，舳舻尾联属。十乘随启行，驿书转加促。鼓吹喧后部，旌旗蔽前矗。两劳使者车，三分元戎纛。重以溃卒徒，跳梁满山谷。声言诛不平，未知不平孰。人情往伤弓，未免惊曲木。土著避乡井，游手伺风烛。嗟哉是日也，性命龟未卜。事机正譸张，天时幸炎燠。晋边死季龙，周翰奋方叔。水闻武侯败，街亭诛马谡。犹有孟明在，焚舟报秦穆。不待斩楼兰，闻已事薰粥。缙绅屐欲折，意气喜可掬。中有山西人，慊若国深辱。问之何所云，首疾已频顣。大言往者悔，几已溃心腹。尚为来者忧，不知护头目。厥今敌虽去，乡道渠已熟。三关固天险，五都恐日蹙。不见关以外，处处空杼柚。朝廷无难时，司农积边谷。一朝弃粪土，知几十万斛。民力哀何辜，边人罪难赎。色虽帷幄喜，骨尚原野暴。未旌平凉家，方起邹阳狱。几效先轸死，不及介推禄。魏师付乳臭，汉校起奴仆。平时好糜烂，深刑痛敲朴。於时在劳来，仍忍逞诛剭。颇闻富窖藏，悉已发麦菽。边无一人耕，食能几日蓄。田里思反业，原堡未修筑。了无金城图，酣事铜醍曲。朽索驾虚舟，空奁著亡局。纵君不惩艾，而我为惭恧。我闻报中朝，四境已清肃。一人万人心，可欺宁可服。当时屹如山，一二臣可录。凡此保蜀功，两和李公独。赵公继一出，颇慰沔人欲。益昌所毋动，饷臣尼其毂。公论虽未泯，天幸不可复。安得如绍兴，魏公任都督。以口伐可汗，我恨匪元璹。徒能效曹刿，远谋鄙食肉。言之貌愈切，至此泪几簌。客既闻斯言，稽首拜且祝。九庙宗社灵，百城耄倪福。德泽在天下，人心久渗漉。徒惟成败论，公等皆碌碌。伯比议莫敖，蒍贾知子玉。春秋过责备，小事书简牍。子其钳尔舌，毋取斧锧戮。汉人悔雁门，唐师老鸭绿。有道守四夷，初何事穷黩。不战屈人兵，正岂待驱逐。吾皇天地心，万国囿春育。畴咨元帅功，非夕则在夙。出命宣黄麻，入相赓绿竹。除书从天来，恩礼方隆渥。三公应鼎象，相与运坤轴。小夷置蚊蝱壮志寄鸿鹄。分无万户印，莞尔一杯醁。熟慰豪杰心，有诏不盈轴。尧门万里天，意者未亲瞩。君相勤外忧，必有宁我蜀。
丁亥纪蜀百韵
作者：李曾伯
朝代：宋

太岁在娵觜，羲驭正东陆。羽书西边来，胡骑报南牧。仓茫星火急，飘忽风雨速。凭陵我封疆，剽掠我孳畜。一越摩云险，已污岩岷俗。再度峰贴隘，重为武阶毒。胡儿忽令名，见谓鞑靼属。或疑女真诈，颇讶叠州族。衣毛不知帛，饮酪非茹粟。劲弓骨为面，健马铁裹足。驾言取金夏，其锋不可触。如竹迎刃解，犹雪以汤沃。先声张虚疑，我师遽蓄缩。心已执檄迷，手为望风束。策昧战为守，计乏奇与伏。西和久间断，文南暂蹢躅。将利仅小退，凯音误陆续。兰皋要寸功，良将半丧衄。败书丙夜闻，前矛石门宿。亟令控三关，谨毋费一镞。鱼梁闭仙原，武林护午谷。七方对垒持，相戒前辙覆。县官塞蹊径，战士据林麓。由是关以外，民皆弃庐屋。西康至天水，患不翅蛇蝮。凤集一炬馀，地已付麋鹿。河池本无虞，百里祸尤酷。群盗沸于鼎，流民凑如辐。母悲爱子死，夫没嫠妇哭。城市委焚荡，道路纷怨讟。于时益昌民，十室空五六。牙樯嘉陵来，舳舻尾联属。十乘随启行，驿书转加促。鼓吹喧后部，旌旗蔽前矗。两劳使者车，三分元戎纛。重以溃卒徒，跳梁满山谷。声言诛不平，未知不平孰。人情往伤弓，未免惊曲木。土著避乡井，游手伺风烛。嗟哉是日也，性命龟未卜。事机正诪张，天时幸炎燠。晋边死季龙，周翰奋方叔。不闻武侯败，街亭诛马谡。犹有孟明在，焚舟报秦穆。不待斩楼兰，闻已事薰粥。搢绅屐欲折，意气喜可掬。中有山西人，慊若国深辱。问之何所云，首疾已频蹙。大言往者悔，几已溃心腹。尚为来者忧，不知护头目。厥今敌虽去，乡道渠已熟。三关固天险，五都恐日蹙。不见关以外，处处空杼柚。朝廷无事时，司农积边谷。一朝弃粪土，知几十万斛。民力哀何辜，边人罪难赎。色虽帷幄喜，骨尚原野暴。未旌平凉家，方起邹阳狱。辛苦在貔貅，恩赏归雁鹜。几效先轸死，不及介推禄。魏师付乳臭，汉校起奴仆。平时好糜烂，深刑痛敲朴。于时在劳来，仍忍逞诛剭。颇闻富窖藏，悉已发麦菽。边无一人耕，食能几日蓄。田里思反业，原堡未修筑。了无金城图，酣事铜鞮曲。朽索驾虚舟，空奁著亡局。纵君不惩艾，而我为惭恧。我闻报中朝，四境已清肃。一人万人心，可欺宁可服。当时屹如山，一二臣可录。凡此保蜀功，两和李公独。赵公继一出，颇慰沔人欲。益昌所毋动，饷臣尼其毂。公论虽未泯，天幸不可复。安得如绍兴，魏公任都督。以口伐可汗，我恨匪元璹。徒能效曹刿，远谋鄙食肉。言之貌愈切，至此泪几簌。客既闻斯言，稽首拜且祝。九庙宗社灵，百城耄倪福。德泽在天下，人心久渗漉。徒以成败论，公等皆碌碌。伯比议莫敖，蔿贾知子玉。春秋过责备，小事书简牍。子其钳尔舌，毋取斧锧戮。汉人悔雁门，唐师老鸭绿。有道守四夷，初何事穷黩。不战屈人兵，正岂待驱逐。吾皇天地心，万国囿春育。畴咨元帅功，非夕则在夙。出命宣黄麻，入相赓绿竹。除书从天来，恩礼方隆渥。三公应鼎象，相与运坤轴。小夷置蚊虻，壮志寄鸿鹄。分无万户印，莞尔一杯醁。熟慰豪杰心，有诏不盈轴。尧门万里天，意者未亲瞩。君相勤外忧，必有宁我蜀。
丁亥纪蜀百韵
作者：李曾伯
朝代：宋

太岁在娵觜，羲驭正东陆。
羽书西边来，胡骑报南牧。
仓茫星火急，飘忽风雨速。
凭陵我封疆，剽掠我孳畜。
一越摩云险，已污岩岷俗。
再度峰贴隘，重为武阶毒。
胡儿忽令名，见谓鞑靼属。
或疑女真诈，颇讶迭州族。
衣毛不知帛，饮酪非茹粟。
劲弓骨为面，健马铁裹足。
驾言取金夏，其锋不可触。
如竹迎刃解，犹雪以汤沃。
先声张虚疑，我师遽蓄缩。
心已执檄迷，手为望风束。
策昧战为守，计乏奇与伏。
西和久间断，文南暂蹢躅。
将利仅小退，凯音误陆续。
兰皋要寸功，良将半丧衂。
败书丙夜闻，前矛石门宿。
亟令控三关，谨毋费一镞。
鱼梁闭仙原，武林护午谷。
七方对垒持，相戒前辙覆。
县官塞蹊径，战士据林麓。
由是关以外，民皆弃庐屋。
西康至天水，患不翅蛇蝮。
凤集一炬余，地已付麋鹿。
河池本无虞，百里祸尤酷。
羣盗沸于鼎，流民凑如辐。
母悲爱子死，夫没嫠妇哭。
城市委焚荡，道路纷怨讟。
于时益昌民，十室空五六。
牙樯嘉陵来，舳舻尾联属。
十乘随启行，驿书转加促。
鼓吹喧后部，旌旗蔽前矗。
两劳使者车，三分元戎纛。
重以溃卒徒，跳梁满山谷。
声言诛不平，未知不平孰。
人情往伤弓，未免惊曲木。
土着避乡井，游手伺风烛。
嗟哉是日也，性命龟未卜。
事机正诪张，天时幸炎燠。
晋边死季龙，周翰奋方叔。
不闻武侯败，街亭诛马谡。
犹有孟明在，焚舟报秦穆。
不待斩楼兰，闻已事熏粥。
搢绅屐欲折，意气喜可掬。
中有山西人，慊若国深辱。
问之何所云，首疾已频顣。
大言往者悔，几已溃心腹。
尚为来者忧，不知护头目。
厥今敌虽去，乡道渠已熟。
三关固天险，五都恐日蹙。
不见关以外，处处空杼柚。
朝廷无事时，司农积边谷。
一朝弃粪土，知几十万斛。
民力哀何辜，边人罪难赎。
色虽帷幄喜，骨尚原野暴。
未旌平凉家，方起邹阳狱。
辛苦在貔貅，恩赏归雁鹜。
几效先轸死，不及介推禄。
魏师付乳臭，汉校起奴仆。
平时好糜烂，深刑痛敲朴。
于时在劳来，仍忍逞诛剭。
颇闻富窖藏，悉已发麦菽。
边无一人耕，食能几日蓄。
田里思反业，原堡未修筑。
了无金城图，酣事铜鞮曲。
朽索驾虚舟，空奁着亡局。
纵君不惩艾，而我为惭恧。
我闻报中朝，四境已清肃。
一人万人心，可欺宁可服。
当时屹如山，一二臣可录。
凡此保蜀功，两和李公独。
赵公继一出，颇慰沔人欲。
益昌所毋动，饷臣尼其毂。
公论虽未泯，天幸不可復。
安得如绍兴，魏公任都督。
以口伐可汗，我恨匪元璹。
徒能效曹刿，远谋鄙食肉。
言之貌愈切，至此泪几簌。
客既闻斯言，稽首拜且祝。
九庙宗社灵，百城耄倪福。
德泽在天下，人心久渗漉。
徒以成败论，公等皆碌碌。
伯比议莫敖，蒍贾知子玉。
春秋过责备，小事书简牍。
子其钳尔舌，毋取斧锧戮。
汉人悔雁门，唐师老鸭绿。
有道守四夷，初何事穷黩。
不战屈人兵，正岂待驱逐。
吾皇天地心，万国囿春育。
畴咨元帅功，非夕则在夙。
出命宣黄麻，入相赓绿竹。
除书从天来，恩礼方隆渥。
三公应鼎象，相与运坤轴。
小夷置蚊蝱，壮志寄鸿鹄。
分无万户印，莞尔一杯醁。
熟慰豪杰心，有诏不盈轴。
尧门万里天，意者未亲瞩。
君相勤外忧，必有宁我蜀。
丁巳到宜兴坟庵
作者：李曾伯
朝代：宋
体裁：五言律诗

归来闲未久，老去役何堪。未远蜀天北，又之湘水南。奔驰缘未足，辛苦分当甘。徒羡林泉适，长年任住庵。
丁巳到宜興墳庵
作者：李曾伯
朝代：宋

歸來閑未久，老去役何堪。
未遠蜀天北，又之湘水南。
奔馳緣未足，辛苦分當甘。
徒羨林泉適，長年任住庵。
丁巳閏月六日登岳陽樓
作者：李曾伯
朝代：宋

二十年前典此州，經行中又幾春秋。
青山面目元無恙，白髮形骸祗自羞。
客子登臨知有酒，古心憂愛在斯樓。
凭欄慨想飛吟過，水視杯坳芥視舟。
丁巳闰月六日登岳阳楼
作者：李曾伯
朝代：宋

二十年前典此州，经行中又几春秋。青山面目元无恙，白发形骸祗自羞。客子登临知有酒，古心忧爱在斯楼。凭栏慨想飞吟过，水视杯坳芥视舟。
丁巳闰月六日登岳阳楼
作者：李曾伯
朝代：宋

二十年前典此州，经行中又几春秋。
青山面目元无恙，白髮形骸祗自羞。
客子登临知有酒，古心忧爱在斯楼。
凭栏慨想飞吟过，水视杯坳芥视舟。
丁未效八窗叔賦黄郎
作者：李曾伯
朝代：宋

夙悟金仙空色教，化生千百對青春。
强顔翁媼梔爲貌，取悅兒童絲繫身。
立仗無言開口甚，當筵何事掉頭頻。
笑他鮑郭經年舞，我過鶑花即問津。
丁未效八窗叔赋黄郎
作者：李曾伯
朝代：宋

夙悟金仙空色教，化生千百对青春。强颜翁媪栀为貌，取悦儿童丝系身。立仗无言开口甚，当筵何事掉头频。笑他鲍郭经年舞，我过莺花即问津。
丁未效八窗叔赋黄郎
作者：李曾伯
朝代：宋

夙悟金仙空色教，化生千百对青春。
强颜翁媪栀为貌，取悦儿童丝繫身。
立仗无言开口甚，当筵何事掉头频。
笑他鲍郭经年舞，我过鶑花即问津。
丙午九日将过阳羡偶成
作者：李曾伯
朝代：宋
体裁：七言律诗

年年秋晚对风沙，今近重阳喜在家。自断此生甘皓首，能消几度看黄花。闲身颇觉便筇竹，醉态都忘脱帽纱。且问小舟溪上去，飞鸥数点夕阳斜。
丙午九日將過陽羨偶成
作者：李曾伯
朝代：宋

年年秋晚對風沙，今近重陽喜在家。
自斷此生甘皓首，能消幾度看黄花。
閑身頗覺便筇竹，醉態都忘脫帽紗。
且問小舟溪上去，飛鷗數點夕陽斜。
丙午冬徐衍道見訪於可齋
作者：李曾伯
朝代：宋

甫能鋤月種梅歸，竹外欣聞客扣扉。
天近城南寧去緩，人閑水北肯來稀。
風雲迅步新班筍，雨雪休思舊戍薇。
別後毋厪問名氏，杜門終老但知非。
丙午冬徐衍道见访于可斋
作者：李曾伯
朝代：宋

甫能锄月种梅归，竹外欣闻客扣扉。天近城南宁去缓，人闲水北肯来稀。风云迅步新班笋，雨雪休思旧戍薇。别后毋廑问名氏，杜门终老但知非。
丙午冬徐衍道见访於可斋
作者：李曾伯
朝代：宋

甫能锄月种梅归，竹外欣闻客扣扉。天近城南宁去缓，人闲水北肯来稀。风云迅步新班笋，雨雪休思旧戍薇。别后毋厪问名氏，杜门终老但知非。
丙子登岘山
作者：李曾伯
朝代：宋
体裁：七言律诗

汉江为带楚山维，多少兴亡此地知。万里边风寒故垒，千年陇月老残碑。尘迷柏土龙根幻，水绕檀溪马骨悲。举世岂无羊叔子，草莱犹未起男儿。
丙子登峴山
作者：李曾伯
朝代：宋

漢江爲带楚山維，多少興亡此地知。
萬里邊風寒故壘，千年隴月老殘碑。
塵迷柏土龍根幻，水繞檀溪馬骨悲。
舉世豈無羊叔子，草萊猶未起男兒。
丙戌春过梓潼即事
作者：李曾伯
朝代：宋

天公殊不间西东，物意人情处处同。麦垄绿雏犹欠雨，花蹊红稚不禁风。子规又唤天涯客，布谷还催田舍翁。欲挽游丝网春住，归鞍催我又匆匆。
丙戌春过梓潼即事
作者：李曾伯
朝代：宋

天公殊不间西东，物意人情处处同。麦垄绿雏犹欠雨，花蹊红穉不禁钢。子规又唤天涯客，布谷还催田舍翁。欲挽游丝纲春住，归鞍催我又匆匆。
丙戌春过梓潼即事
作者：李曾伯
朝代：宋

天公殊不间西东，物意人情处处同。
麦垄绿雏犹欠雨，花蹊红穉不禁风。
子规又唤天涯客，布谷还催田舍翁。
欲挽游丝网春住，归鞍催我又匆匆。
丙戌春過梓潼即事
作者：李曾伯
朝代：宋

天公殊不間西東，物意人情處處同。
麥壟綠雛猶欠雨，花蹊紅穉不禁風。
子規又喚天涯客，布穀還催田舍翁。
欲挽遊絲網春住，歸鞍催我又匆匆。
东西正阳献捷和傅山父凯歌韵
作者：李曾伯
朝代：宋
体裁：七言律诗

一从授钺俾来旬，却敌无谋效不神。士用命焉何有力，臣今老矣不如人。谁能河北平三晋，犹虑关中启一秦。留取功名待来者，归欤抗疏告严宸。
临江仙·同此三秋端正月
作者：李曾伯
朝代：宋
体裁：词

同此三秋端正月，地高先得光辉。
分明身世玉琉璃。
不妨人未老，长与月相期。
我有芳尊共玩事，从渠魏鹊无枝。
直须饮到五更时。
大家眠玉界，莫羡宴瑶池。
临江仙（甲寅中秋和刘舍人赏月）
作者：李曾伯
朝代：宋
体裁：词

同此三秋端正月，地高先得光辉。分明身世玉琉璃。不妨人未老，长与月相期。我有芳尊供玩事，从渠魏鹊无枝。直须饮到五更时。大家眠玉界，莫羡宴瑶池。
久雨之余隔窗闻雪简书院诸丈·其一
作者：李曾伯
朝代：宋

雨覆云翻越月余，苦疑滕六欠工夫。
倏敲窗竹清成玉，细剪檐花碎作珠。
已喜新冬三白有，不愁嗣岁二红无。
地炉纸帐杯行了，呼起诗翁为捻鬚。
久雨之余隔窗闻雪简书院诸丈二首
作者：李曾伯
朝代：宋

雨覆云翻越月余，苦疑滕六欠工夫。倏敲窗竹清成玉，细剪檐花碎作珠。已喜新冬三白有，不愁嗣岁二红无。地炉纸帐杯行了，呼起诗翁为捻须。
久雨之餘隔窗聞雪簡書院諸丈·其一
作者：李曾伯
朝代：宋

雨覆雲翻越月餘，苦疑滕六欠工夫。
倏敲窗竹清成玉，細剪簷花碎作珠。
已喜新冬三白有，不愁嗣歲二紅無。
地爐紙帳杯行了，呼起詩翁爲撚鬚。
久雨之餘隔窗聞雪簡書院諸丈·其二
作者：李曾伯
朝代：宋

玉龍飛下太清境，粉雉凝成不夜城。
眩得窮兒猶暴富，照教暗室亦强明。
來朝細挹千林色，竟夕都忘萬籟聲。
不願銜枚蔡州去，鐵衣早撤戍邊兵。
久雨之馀隔窗闻雪简书院诸丈
作者：李曾伯
朝代：宋

雨覆云翻越月馀，苦疑滕六欠工夫。倏敲窗竹清成玉，细剪檐花碎作珠。已喜新冬三白有，不愁嗣岁二红无。地炉纸帐杯行了，呼起诗翁为撚须。玉龙飞下太清境，粉雉凝成不夜城。眩得穷儿犹暴富，照教暗室亦强明。来朝细挹千林色，竟夕都忘万籁声。不愿衔枚蔡州去，铁衣早撤戍边兵。
久雨之馀隔窗闻雪简书院诸丈·其一
作者：李曾伯
朝代：宋

雨覆云翻越月馀，苦疑滕六欠工夫。倏敲窗竹清成玉，细剪檐花碎作珠。已喜新冬三白有，不愁嗣岁二红无。地炉纸帐杯行了，呼起诗翁为撚须。
久雨之馀隔窗闻雪简书院诸丈·其二
作者：李曾伯
朝代：宋
体裁：七言律诗

玉龙飞下太清境，粉雉凝成不夜城。眩得穷儿犹暴富，照教暗室亦强明。来朝细挹千林色，竟夕都忘万籁声。不愿衔枚蔡州去，铁衣早撤戍边兵。
乙巳題制參蕭應父襲芳亭
作者：李曾伯
朝代：宋

細攬群英入此亭，重開八葉付公門。
無窮真意侵書架，不斷清香對酒樽。
由實又花花又實，看孫生子子生孫。
主人不用平泉誓，自有根源六藝存。
乙巳题制参萧应父袭芳亭
作者：李曾伯
朝代：宋
体裁：七言律诗

细揽群英入此亭，重开八叶付公门。无穷真意侵书架，不断清香对酒樽。由实又花花又实，看孙生子子生孙。主人不用平泉誓，自有根源六艺存。
乙未渡淮点军登寿春南楼
作者：李曾伯
朝代：宋
体裁：七言律诗

曾向春秋识此州，西风吹袂过淮头。人还故老衣冠喜，我为中原草木愁。屹若长城今重镇，弃如敝屣昔轻谋。功名不是吾曹事，且对空山徙倚楼。
乙未渡淮點軍登壽春南樓
作者：李曾伯
朝代：宋

曾向春秋識此州，西風吹袂過淮頭。
人還故老衣冠喜，我爲中原草木愁。
屹若長城今重鎮，棄如敝屣昔輕謀。
功名不是吾曹事，且對空山徙倚樓。
九日登壽沙城樓
作者：李曾伯
朝代：宋

偶因萸菊到城頭，手攬瀟湘一片秋。
西北黄塵清遠徼，東南紫氣盛中州。
衆山環拱皆衡麓，一水橫陳是橘洲。
且酌芳樽酹千古，去來鷗雁自沉浮。
九日登寿沙城楼
作者：李曾伯
朝代：宋
体裁：七言律诗

偶因萸菊到城头，手揽潇湘一片秋。西北黄尘清远徼，东南紫气盛中州。众山环拱皆衡麓，一水横陈是橘洲。且酌芳樽酹千古，去来鸥雁自沉浮。
九日登寿沙城楼
作者：李曾伯
朝代：宋

偶因萸菊到城头，手揽潇湘一片秋。
西北黄尘甭远徼，东南紫气盛中州。
众山环拱皆衡麓，一水横陈是橘洲。
且酌芳樽酹千古，去来鸥雁自沉浮。
书院诸客登仲宣楼以诗寄之
作者：李曾伯
朝代：宋

指点层云气可干，官身浩叹不如闲。几回落日诗怀古，一半春风酒破悭。许我婆娑从白发，于人妩媚有青山。前身王粲重拈笔，惜欠胡床著席间。
书院诸客登仲宣楼以诗寄之
作者：李曾伯
朝代：宋

指点层云气可干，官身浩叹不如闲。
几回落日诗怀古，一半春风酒破悭。
许我婆娑从白髮，于人妩媚有青山。
前身王粲重拈笔，惜欠胡床着席间。
书院诸客登仲宣楼以诗寄之
作者：李曾伯
朝代：宋

指点层云气阿干，官身浩叹不如闲。几回落日诗怀古，一半春风酒破悭。许我婆娑从白发，於人妩媚有青山。前身王粲重拈笔，惜欠胡床著席间。
五月聞蛩有感
作者：李曾伯
朝代：宋

南風先自作秋聲，蛩爾何知亦早吟。
慵婦機邊重到耳，征人塞上頓驚心。
索裘應解寒將晚，徹土須乘天未陰。
聞此休將兒戲看，盍圖遠略備當今。
五月闻蛩有感
作者：李曾伯
朝代：宋
体裁：七言律诗

南风先自作秋声，蛩尔何知亦早吟。慵妇机边重到耳，征人塞上顿惊心。索裘应解寒将晚，彻土须乘天未阴。闻此休将儿戏看，盍图远略备当今。
从制垣观阅和韵
作者：李曾伯
朝代：宋

春风小试被庐蒐。抵掌功名一战收。
万里关河走孤兔，五更笳鼓肃貔貅。
星驰列骑看腾跃，云合嘉宾乐献酬。
机会不来人易老，故都惆怅麦油油。
从制垣观阅和韵
作者：李曾伯
朝代：宋
体裁：七言律诗

春风小试被庐蒐，抵掌功名一战收。万里关河走狐兔，五更笳鼓肃貔貅。星驰列骑看腾跃，云合嘉宾乐献酬。机会不来人易老，故都惆怅麦油油。
代为其亲寿
作者：李曾伯
朝代：宋

两星相比映文昌，戏彩蹁跹戟卫香。鬓底公因民事白，眉边人卜诏书黄。五千文字为家计，百万阴功即寿乡。要学元和同九老，未夸耆旧传襄阳。
代为其亲寿
作者：李曾伯
朝代：宋

十载青油驻岘山，屹如一柱倚人寰。秧畴雨足春犁乐，榆塞风清夜柝闲。威望龙堆毡帐外，勋名麟阁鼎彝间。命圭指日催裴度，乐府无烦唱玉关。两星相比映文昌，戏綵蹁跹戟卫香。鬓底公因民事白，眉边人卜诏书黄。五千文字为家计，百万阴功即寿乡。要学元和同九老，未誇耆旧传襄阳。
代为其亲寿
作者：李曾伯
朝代：宋

十载青油驻岘山，屹如一柱倚人寰。
身畴雨足春犁乐，榆塞风清夜柝闲。
威望龙堆毡帐外，动名麟阁鼎彝间。
命圭指日催裴度，乐府无烦唱玉关。
代为其亲寿·其二
作者：李曾伯
朝代：宋

两星相比映文昌，戏綵蹁跹戟卫香。
鬓底公因民事白，眉边人卜诏书黄。
五千文字为家计，百万阴功即寿乡。
要学元和同九老，未夸耆旧传襄阳。
代为其亲寿·其二
作者：李曾伯
朝代：宋

两星相比映文昌，戏綵蹁跹戟卫香。鬓底公因民事白，眉边人卜诏书黄。五千文字为家计，百万阴功即寿乡。要学元和同九老，未誇耆旧传襄阳。
代爲其親壽·其一
作者：李曾伯
朝代：宋

十載青油駐峴山，屹如一柱倚人寰。
秧疇雨足春犁樂，榆塞風清夜柝閑。
威望龍堆氈帳外，勳名麟閣鼎彝間。
命圭指日催裴度，樂府無煩唱玉關。
代爲其親壽·其二
作者：李曾伯
朝代：宋

兩星相比映文昌，戲綵蹁躚戟衛香。
鬢底公因民事白，眉邊人卜詔書黄。
五千文字爲家計，百萬陰功即壽鄉。
要學元和同九老，未誇耆舊傳襄陽。
代益昌宪运两司宴制帅乐语口号
作者：李曾伯
朝代：宋

春风旗鼓拥元戎，万马方嘶一洗空。不惮八千来剑北，始知十二小齐东。将扶灞上真人业，未说隆中宰相功。整顿乾坤谈笑事，归来置酒未央宫。
代益昌宪运两司宴制帅乐语口号
作者：李曾伯
朝代：宋

春风旗鼓拥元戎，万马方嘶一洗空。
不惮八千来剑北，始知十二小齐东。
将扶灞上真人业，未说隆中宰相功。
整顿干坤谈笑事，归来置酒未央宫。
代益昌憲運兩司宴制帥樂語口號
作者：李曾伯
朝代：宋

春風旗鼓擁元戎，萬馬方嘶一洗空。
不憚八千來劍北，始知十二小齊東。
將扶灞上真人業，未說隆中宰相功。
整頓乾坤談笑事，歸來置酒未央宮。
代蜀总直召宴制帅乐语口号
作者：李曾伯
朝代：宋

晓来微雨过前溪，见说桃花水正肥。人送风帆还紫闼，客随星履探测黄扉。昔陪关上青牛到，今趁辽东白鹤归。留得春风满全蜀，尚知杨柳赋依依。
代蜀总赴召宴制帅乐语口号
作者：李曾伯
朝代：宋
体裁：七言律诗

晓来微雨过前溪，见说桃花水正肥。人送风帆还紫闼，客随星履近黄扉。昔陪关上青牛到，今趁辽东白鹤归。留得春风满全蜀，尚知杨柳赋依依。
代蜀总过沔宴制帅
作者：李曾伯
朝代：宋
体裁：七言律诗

皇天祚宋启真儒，手钥秦关镇蜀都。方策有之伊吕偶，规模如此汉唐无。军声劘刜归帷幄，王事驱驰在粟刍。把酒东湖需捷奏，伫催公衮醉西湖。
代蜀总过沔宴制帅
作者：李曾伯
朝代：宋

皇天祚宋启真儒，手钥秦关镇蜀都。
方策有之伊吕偶，规模如此汉诏无。
军声劘刜归帷幄，王事驱驰在粟刍。
把酒东湖需捷奏，伫催公衮醉西湖。
代蜀總赴召宴制帥樂語口號
作者：李曾伯
朝代：宋

曉來微雨過前溪，見說桃花水正肥。
人送風帆還紫闥，客隨星履近黄扉。
昔陪關上青牛到，今趁遼東白鶴歸。
留得春風滿全蜀，尚知楊柳賦依依。
代蜀總過沔宴制帥
作者：李曾伯
朝代：宋

皇天祚宋啟真儒，手鑰秦關鎮蜀都。
方策有之伊呂偶，規模如此漢唐無。
軍聲劘刜歸帷幄，王事驅馳在粟芻。
把酒東湖需捷奏，佇催公衮醉西湖。
代襄閫宴新除史制卿樂語口號
作者：李曾伯
朝代：宋

一從棋折佐籌帷，凜凜威名塞漢知。
大范老今歸去矣，小申公爲易新之。
檀溪春草輕車熟，苕霅秋蓴短艇宜。
千載峴山磨不朽，重添羊杜兩豐碑。
代襄阃宴新除史制卿乐语口号
作者：李曾伯
朝代：宋
体裁：七言律诗

一从棋折佐筹帷，凛凛威名塞汉知。大范老今归去矣，小申公为易新之。檀溪春草轻车熟，苕霅秋莼短艇宜。千载岘山磨不朽，重添羊杜两丰碑。
代餞蜀閫赴召樂語口號
作者：李曾伯
朝代：宋

自擁琱旂運閫籌，星霜四歷玉關秋。
深培根本安全蜀，直用精神定遠陬。
琴鶴公將離峽口，樵漁我亦訪吳頭。
溪山好處俱堪飲，江路相銜醉未休。
代饯蜀阃赴召乐语口号
作者：李曾伯
朝代：宋

自拥琱旗运阃筹，星霜四历玉关秋。
深培根本安全蜀，直用精神定远陬。
琴鹤公将离峡口，樵渔我亦访吴头。
溪山好处俱堪饮，江路相衔醉未休。
代饯蜀阃赴召乐语口号
作者：李曾伯
朝代：宋

自拥雕旂运阃筹，星霜四历玉关秋。深培根本安全蜀，直用精神定远陬。琴鹤公将离峡口，樵渔我亦访吴头。溪山好处俱堪饮，江路相衔醉未休。
以劝分出伏龙因谒武侯庙
作者：李曾伯
朝代：宋

庐存龙去迹成非，草木空山圣得知。成败论人陈寿史，功名余恨少陵诗。初心何只三分汉，伟略徒夸十倍丕。半夜松声卷风雨，犹如抱膝啸吟诗。
以劝分出伏龙因谒武侯庙
作者：李曾伯
朝代：宋

庐存龙去迹成非，草木空山圣得知。
成败论人陈寿史，功名余恨少陵诗。
初心何只三分汉，伟略徒夸十倍丕。
半夜松声捲风雨，犹如抱膝啸吟诗。
以劝分出伏龙因谒武侯庙
作者：李曾伯
朝代：宋

庐存龙去迹成非，草木空山圣得知。成败论人陈寿史，功名馀恨少陵诗。初心何只三分汉，伟略徒誇十倍丕。半夜松声捲风雨，犹如抱膝啸吟诗。
以勸分出伏龍因謁武侯廟
作者：李曾伯
朝代：宋

廬存龍去跡成非，草木空山聖得知。
成敗論人陳壽史，功名餘恨少陵詩。
初心何只三分漢，偉略徒誇十倍丕。
半夜松聲捲風雨，猶如抱膝嘯吟詩。
仲宣楼落成和吴深源制参韵
作者：李曾伯
朝代：宋

巍楼耸立千仞壁，熊楚奇观此其一。苍龙夭矫出一头，下瞰七泽乾坤浮。平远献状呈几席，气势弹压东西州。仲宣襟抱六合隘，生阅曹刘几成败。当时徙倚落日边，岂计嘉名镇长在。高谈犹想四座惊，好语意得由天成。景升逝矣建安往，岂浊斯足清斯缨。今朝我与群贤集，负景还能类前日。斯楼者天台公，扬厉其谁会椽笔。嗟今视昔后视今，君子思远而忧深。运方济泰月在临，有如此水舟同心。芳名起日炳若揭，老子婆娑众宾悦。
仲宣楼落成和吴深源制参韵
作者：李曾伯
朝代：宋

巍楼耸立千仞壁，熊楚奇观此其一。苍龙夭矫出一头，下瞰七泽乾坤浮。平远献状呈几席，气势弹压东西州。仲宣襟抱六合隘，生阅曹刘几成败。当时徙倚落日边，岂计嘉名镇长在。高谈犹想四座惊，好语意得由天成。景升逝矣建安往，岂浊斯足清斯缨。今朝我与群贤集，风景还能类前日。赋斯楼者天台公，扬厉其谁会椽笔。嗟今视昔后视今，君子思远而忧深。运方济泰月在临，有如此水舟同心。芳名起日炳若揭，老子婆娑众宾悦。斯城斯楼天下无，王赋吴诗成四绝。东都一星下东壁，粲以文鸣斗南一。玄德髀肉瞒白头，俯仰宇宙俱沤浮。主人景升帝王胄，风土更羡远中州。安能不粟效夷隘，活著期扶弈枰败。仲华解笑人寂寂，历落山川旧图在。夜深旅梦鸡唤惊，崇楼百尺般手成。凭阑四顾万虑起，乡邻宁不思冠缨。英雄海内方麇集，长忆永平太平日。在心为志流为诗，吾岂争雄鹦鹉笔。风流好事传到今，岂知汉泽入人深。暇日载酒清流临，名篇雒启诵吾心。偈言玩味犹谛揭，意趣充然刍豢悦。飞鸿尽处烟雨隔，姑嗅梅花共清绝。
仲宣楼落成和吴深源制参韵·其一
作者：李曾伯
朝代：宋

巍楼耸立千仞壁，熊楚奇观此其一。苍龙夭矫出一头，下瞰七泽乾坤浮。平远献状呈几席，气势弹压东西州。仲宣襟抱六合隘，生阅曹刘几成败。当时徙倚落日边，岂计嘉名镇长在。高谈犹想四座惊，好语意得由天成。景升逝矣建安往，岂浊斯足清斯缨。今朝我与群贤集，风景还能类前日。赋斯楼者天台公，扬厉其谁会椽笔。嗟今视昔后视今，君子思远而忧深。运方济泰月在临，有如此水舟同心。芳名起日炳若揭，老子婆娑众宾悦。斯城斯楼天下无，王赋吴诗成四绝。
仲宣楼落成和吴深源制参韵·其一
作者：李曾伯
朝代：宋

巍楼耸立千仞壁，熊楚奇观此其一。
苍龙夭矫出一头，下瞰七泽干坤浮。
平远献状呈几席，气势弹压东西州。
仲宣襟抱六合隘，生阅曹刘几成败。
当时徙倚落日边，岂计嘉名镇长在。
高谈犹想四座惊，好语意得由天成。
景升逝矣建安往，岂浊斯足清斯缨。
今朝我与群贤集，风景还能类前日。
赋斯楼者天台公，扬厉其谁会椽笔。
嗟今视昔后视今，君子思远而忧深。
运方济泰月在临，有如此水舟同心。
芳名起日炳若揭，老子婆娑众宾悦。
斯城斯楼天下无，王赋吴诗成四绝。
仲宣楼落成和吴深源制参韵·其二
作者：李曾伯
朝代：宋

东都一星下东壁，粲以文鸣斗南一。
玄德髀肉瞒白头，俯仰宇宙俱沤浮。
主人景升帝王胄，风土更羡远中州。
安能不粟效夷隘，活着期扶弈枰败。
仲华解笑人寂寂，历落山川旧图在。
夜深旅梦鸡唤惊，崇楼百尺般手成。
凭阑四顾万虑起，乡邻宁不思冠缨。
英雄海内方麕集，长忆永平太平日。
在心为志流为诗，吾岂争雄鹦鹉笔。
风流好事传到今，岂知汉泽入人深。
暇日载酒清流临，名篇雒启诵吾心。
偈言玩味犹谛揭，意趣充然刍豢悦。
飞鸿尽处烟雨隔，姑嗅梅花共清绝。
仲宣楼落成和吴深源制参韵·其二
作者：李曾伯
朝代：宋

东都一星下东壁，粲以文鸣斗南一。玄德髀肉瞒白头，俯仰宇宙俱沤浮。主人景升帝王胄，风土更羡远中州。安能不粟效夷隘，活著期扶弈枰败。仲华解笑人寂寂，历落山川旧图在。夜深旅梦鸡唤惊，崇楼百尺般手成。凭阑四顾万虑起，乡邻宁不思冠缨。英雄海内方麇集，长忆永平太平日。在心为志流为诗，吾岂争雄鹦鹉笔。风流好事传到今，岂知汉泽入人深。暇日载酒清流临，名篇雒启诵吾心。偈言玩味犹谛揭，意趣充然刍豢悦。飞鸿尽处烟雨隔，姑嗅梅花共清绝。
仲宣樓落成和吳深源制參韻·其一
作者：李曾伯
朝代：宋

巍樓聳立千仞壁，熊楚奇觀此其一。
蒼龍夭矯出一頭，下瞰七澤乾坤浮。
平遠獻狀呈几席，氣勢彈壓東西州。
仲宣襟抱六合隘，生閲曹劉幾成敗。
當時徙倚落日邊，豈計嘉名鎮長在。
高談猶想四座驚，好語意得由天成。
景升逝矣建安往，豈濁斯足清斯纓。
今朝我與群賢集，風景還能類前日。
賦斯樓者天台公，揚厲其誰會椽筆。
嗟今視昔後視今，君子思遠而憂深。
運方濟泰月在臨，有如此水舟同心。
芳名起日炳若揭，老子婆娑衆賓悅。
斯城斯樓天下無，王賦吳詩成四絕。
仲宣樓落成和吳深源制參韻·其二
作者：李曾伯
朝代：宋

東都一星下東壁，粲以文鳴斗南一。
玄德髀肉瞞白頭，俯仰宇宙俱漚浮。
主人景升帝王胄，風土更羨遠中州。
安能不粟效夷隘，活著期扶弈枰敗。
仲華解笑人寂寂，歷落山川舊圖在。
夜深旅夢雞喚驚，崇樓百尺般手成。
憑闌四顧萬慮起，鄉鄰寧不思冠纓。
英雄海內方麕集，長憶永平太平日。
在心爲志流爲詩，吾豈爭雄鸚鵡筆。
風流好事傳到今，豈知漢澤入人深。
暇日載酒清流臨，名篇雒啟誦吾心。
偈言玩味猶諦揭，意趣充然芻豢悅。
飛鴻盡處烟雨隔，姑嗅梅花共清絕。
伏讀靖康宸札有感
作者：李曾伯
朝代：宋

盟尋城下事方危，尚爾衰民益虜資。
紿楚時曾無紀信，交秦計卒墮張儀。
抗言玉鉉吁何及，捐積瓊林惜已遲。
劫火既灰遺墨在，小臣唯有淚沾頤。
伏读靖康宸札有感
作者：李曾伯
朝代：宋

盟寻城下事方危，尚乐衰民益虏资。绐楚进曾我纪信，交秦计卒坠张仪。抗言玉铉呈何及，捐积琼林惜已迟。劫火既灰遗墨在，小臣唯有泪沾颐。
伏读靖康宸札有感
作者：李曾伯
朝代：宋
体裁：七言律诗

盟寻城下事方危，尚尔衰民益虏资。绐楚时曾无纪信，交秦计卒堕张仪。抗言玉铉吁何及，捐积琼林惜已迟。劫火既灰遗墨在，小臣唯有泪沾颐。
侍亲劳监游雪峰
作者：李曾伯
朝代：宋

一水横桥碧作弯，两山排闼以城环。寺居野色烟光外，春在人情物意间。点检花稍香浅浅，摩娑苔刻字斑斑。门前车马空来去，云自无心鸟自还。
侍亲劳监游雪峰
作者：李曾伯
朝代：宋
体裁：七言律诗

一水横桥碧作弯，两山排闼翠成环。寺居野色烟光外，春在人情物意间。点检花稍香浅浅，摩娑苔刻字斑斑。门前车马空来去，云自无心鸟自还。
侍親勞監遊雪峰
作者：李曾伯
朝代：宋

一水橫橋碧作彎，兩山排闥翠成環。
寺居野色烟光外，春在人情物意間。
點檢花稍香淺淺，摩娑苔刻字斑斑。
門前車馬空來去，雲自無心鳥自還。
偕张总干章帅机同游檀溪登极目和韵
作者：李曾伯
朝代：宋

底须风景叹新亭，且听樽前贱子陈。拚却玉山颓绿醑，莫将银海眩黄尘。山容似画屏环立，世事如棋局几新。惟有东风不今古，露花烟柳一般春。美哉轮奂若天成，一笑凭栏趁喜晴。弹厌江山诗句老，破除胸臆酒樽盈。溪头圉圉观鱼跃，柳外萧萧忆马鸣。明日无妨再联辔，海棠犹未醉春酲。
偕张总干章帅机同游檀溪登极目和韵·其一
作者：李曾伯
朝代：宋
体裁：七言律诗

底须风景叹新亭，且听樽前贱子陈。拚却玉山颓绿醑，莫将银海眩黄尘。山容似画屏环立，世事如棋局几新。惟有东风不今古，露花烟柳一般春。
偕张总干章帅机同游檀溪登极目和韵·其二
作者：李曾伯
朝代：宋
体裁：七言律诗

美哉轮奂若天成，一笑凭栏趁喜晴。弹厌江山诗句老，破除胸臆酒樽盈。溪头圉圉观鱼跃，柳外萧萧忆马鸣。明日无妨再联辔，海棠犹未醉春酲。
偕張總幹章帥機同游檀溪登極目和韻·其一
作者：李曾伯
朝代：宋

底須風景歎新亭，且聽樽前賤子陳。
拚却玉山頹綠醑，莫將銀海眩黄塵。
山容似畫屏環立，世事如棋局幾新。
惟有東風不今古，露花烟柳一般春。
偕張總幹章帥機同游檀溪登極目和韻·其二
作者：李曾伯
朝代：宋

美哉輪奐若天成，一笑凭欄趁喜晴。
彈厭江山詩句老，破除胸臆酒樽盈。
溪頭圉圉觀魚躍，柳外蕭蕭憶馬鳴。
明日無妨再聯轡，海棠猶未醉春酲。
偶得希真岩壑旧隐正在小圃因赋
作者：李曾伯
朝代：宋

数峰佳致蔼前修，心匠玲珑小更幽。公去我来几传舍，人非物是一虚舟。矗天柳色新条改，垂地藤阴旧迹留。坐对黄花谁领会，犹疑蝴蝶是庄周。高人已逐烟霞去，此地犹馀岩壑存。十数小峰缠古蔓，两三老木长盘根。月沉翠柳空梁影，雨洗苍苔带屐痕。留得清风师后进，绝胜金谷忆王孙。
偶得希真岩壑旧隐正在小圃因赋·其二
作者：李曾伯
朝代：宋

高人已逐烟霞去，此地犹馀岩壑存。十数小峰缠古蔓，两三老木长盘根。月沉翠柳空梁影，雨洗苍苔带屐痕。留得清风师后进，绝胜金谷忆王孙。
偶得希真岩壑旧隠正在小圃因赋·其一
作者：李曾伯
朝代：宋
体裁：七言律诗

数峰佳致蔼前修，心匠玲珑小更幽。公去我来几传舍，人非物是一虚舟。矗天柳色新条改，垂地藤阴旧迹留。坐对黄花谁领会，犹疑蝴蝶是庄周。
偶得希真岩壑旧隠正在小圃因赋·其二
作者：李曾伯
朝代：宋

高人已逐烟霞去，此地犹余岩壑存。十数小峰缠古蔓，两三老木长盘根。月沉翠柳空梁影，雨洗苍苔带屐痕。留得清风师后进，绝胜金谷忆王孙。
偶得希真巖壑舊隠正在小圃因賦·其一
作者：李曾伯
朝代：宋

數峰佳致藹前修，心匠玲瓏小更幽。
公去我來幾傳舍，人非物是一虛舟。
矗天柳色新條改，垂地藤陰舊迹留。
坐對黄花誰領會，猶疑蝴蝶是莊周。
偶得希真巖壑舊隠正在小圃因賦·其二
作者：李曾伯
朝代：宋

高人已逐烟霞去，此地猶餘巖壑存。
十數小峰纏古蔓，兩三老木長盤根。
月沉翠柳空梁影，雨洗蒼苔带屐痕。
留得清風師後進，絕勝金谷憶王孫。
傅山父携示曾玉堂和余韵答之
作者：李曾伯
朝代：宋
体裁：七言律诗

谁传新语到边州，来自銮坡最紧头。句法自成台阁样，交盟犹为友朋谋。忆征西府劳清梦，望上东门想贵游。何似天风轻借助，放教归老钓鱼舟。
傅山父携示曾玉堂和余韻答之
作者：李曾伯
朝代：宋

誰傳新語到邊州，來自鑾坡最緊頭。
句法自成臺閣樣，交盟猶爲友朋謀。
憶征西府勞清夢，望上東門想貴游。
何似天風輕借助，放教歸老釣魚舟。
入兴安界
作者：李曾伯
朝代：宋
体裁：五言律诗

路入兴安境，风光异昔年。山川虽好在，井邑顿凄然。雨打半颓屋，烟荒未辟田。起丁征籴急，官府为防边。
入兴安界
作者：李曾伯
朝代：宋

路入兴安境，风光异昔年。
山川虽好在，井邑顿凄然。
雨打半颓屋，烟荒未闢田。
起丁征籴急，官府为防边。
入清湘界
作者：李曾伯
朝代：宋
体裁：五言律诗

渐近湘山境，土风清且饶。林峦接墟市，水竹带溪桥。焙出新茶煮，帘垂老酒招。春和民气乐，几日是花朝。
入清湘界
作者：李曾伯
朝代：宋

漸近湘山境，土風清且饒。
林巒接墟市，水竹带溪橋。
焙出新茶煮，帘垂老酒招。
春和民氣樂，幾日是花朝。
入祁阳县界即事
作者：李曾伯
朝代：宋

境入祁阳驿堠迢，道旁烟火顿萧萧。茅冈丛筱路磊砢，蓬舍扃柴人寂寥。市粒颇艰缘岁俭，野芳交发自春饶。扶藜勇过黄罴岭，知竭精忠答圣朝。
入祁阳县界即事
作者：李曾伯
朝代：宋

境入祁阳驿堠迢，道旁烟火顿萧萧。茅冈丛篠路磊砢，蓬舍扃柴人寂寥。市粒颇艰缘岁俭，野芳交发自春饶。扶藜勇过黄罢岭，知竭精忠答圣朝。
入祁阳县界即事
作者：李曾伯
朝代：宋

境入祁阳驿堠迢，道旁烟火顿萧萧。
茅冈丛篠路磊砢，蓬舍扃柴人寂寥。
市粒颇艰缘岁俭，野芳交发自春饶。
扶藜勇过黄罴岭，知竭精忠答圣朝。
入祁陽縣界即事
作者：李曾伯
朝代：宋

境入祁陽驛堠迢，道旁烟火頓蕭蕭。
茅岡叢篠路磊砢，蓬舍扃柴人寂寥。
市粒頗艱緣歲儉，野芳交發自春饒。
扶藜勇過黄羆嶺，知竭精忠答聖朝。
入興安界
作者：李曾伯
朝代：宋

路入興安境，風光異昔年。
山川雖好在，井邑頓凄然。
雨打半頹屋，烟荒未闢田。
起丁征糴急，官府爲防邊。
入蜀垫江道间
作者：李曾伯
朝代：宋

纸被夜受用，布袍朝奏功。光阴半行客，气象一衰翁。何事朝伊夕，才非雨即风。年华苦相背，归去又匆匆。驿路交游熟，江山契分生。故人梅扑面，薄倖柳忘情。马跃霜桥步，鸡啼月店声。豹狼俱敛迹，应避使车行。
入蜀垫江道间·其一
作者：李曾伯
朝代：宋

纸被夜受用，布袍朝奏功。
光阴半行客，气象一衰翁。
何事朝伊夕，纔非雨即风。
年华苦相背，归去又匆匆。
入蜀垫江道间二首
作者：李曾伯
朝代：宋
体裁：五言律诗

纸被夜受用，布袍朝奏功。光阴半行客，气象一衰翁。何事朝伊夕，才非雨即风。年华苦相背，归去又匆匆。
入蜀垫江道间二首
作者：李曾伯
朝代：宋
体裁：五言律诗

驿路交游熟，江山契分生。故人梅扑面，薄倖柳忘情。马跃霜桥步，鸡啼月店声。豹狼俱敛迹，应避使车行。
入蜀墊江道間·其一
作者：李曾伯
朝代：宋

紙被夜受用，布袍朝奏功。
光陰半行客，氣象一衰翁。
何事朝伊夕，纔非雨即風。
年華苦相背，歸去又匆匆。
入蜀墊江道間·其二
作者：李曾伯
朝代：宋

驛路交游熟，江山契分生。
故人梅撲面，薄倖柳忘情。
馬躍霜橋步，雞啼月店聲。
豹狼俱斂迹，應避使車行。
入郢訪張學賓因覩舊句有感
作者：李曾伯
朝代：宋

此君嘗識面，閲八載重來。
倦鳥欣曾宿，棲鸞去不回。
牆陰餘舊墨，砌下長新苔。
多謝東屏主，時時爲拂埃。
入郢访张学宾因睹旧句有感
作者：李曾伯
朝代：宋

此君尝识面，阅八载重来。倦鸟欣曾宿，栖鸾去不回。墙阴馀旧墨，砌下长新苔。多谢东屏主，时时为拂埃。
入郢访张学宾因覩旧句有感
作者：李曾伯
朝代：宋

此君尝识面，阅八载重来。倦鸟欣曾宿，栖鸾去不回。墙阴余旧墨，砌下长新苔。多谢东屏主，时时为拂埃。
全州道間·其一
作者：李曾伯
朝代：宋

竹裏幾椽茅屋，門前一樹桃花。
布袖蒿簪笑語，鷄豚社酒山家。
全州道間·其三
作者：李曾伯
朝代：宋

林塢禽鳴高樹，溪橋人立危欄。
芳草鋪平綠野，白雲界破青山。
全州道間·其二
作者：李曾伯
朝代：宋

巷陌高題儀鳳，橋梁橫卧長虹。
十里江山福地，滿城桃李春風。
全州道间
作者：李曾伯
朝代：宋

竹里几椽茅屋，门前一树桃花。布袖蒿簪笑语，鸡豚社酒山家。巷陌高题仪凤，桥梁横卧长虹。十里江山福地，满城桃李春风。林坞禽鸣高树，溪桥人立危栏。芳草铺平绿野，白云界破青山。
全州道间·其一
作者：李曾伯
朝代：宋

竹裏几椽茅屋，门前一树桃花。
布袖蒿簪笑语，鷄豚社酒山家。
全州道间·其一
作者：李曾伯
朝代：宋
体裁：六言诗

竹里几椽茅屋，门前一树桃花。布袖蒿簪笑语，鸡豚社酒山家。
全州道间·其三
作者：李曾伯
朝代：宋
体裁：六言诗

林坞禽鸣高树，溪桥人立危栏。芳草铺平绿野，白云界破青山。
全州道间·其二
作者：李曾伯
朝代：宋
体裁：六言诗

巷陌高题仪凤，桥梁横卧长虹。十里江山福地，满城桃李春风。
八公山忆廉颇
作者：李曾伯
朝代：宋
体裁：五言律诗

在楚犹在赵，始终同一颇。晚年犹矍铄，劲气肯消磨。非老无能也，如时不利何。汉皇还拊髀，用壮莫蹉跎。
八公山憶廉頗
作者：李曾伯
朝代：宋

在楚猶在趙，始終同一頗。
晚年猶矍鑠，勁氣肯消磨。
非老無能也，如時不利何。
漢皇還拊髀，用壯莫蹉跎。
八声甘州
作者：李曾伯
朝代：宋
体裁：词

问秋光、乞得一宵闲，满引玉东西。
喜亲朋咸集，宴酣真乐，非竹非丝。
坎止流行付分，岂尽是人为。
试向君平卜，还可前知。
自笑头颅如此，奈乌轮难系，驹隙如驰。
慨壮图已矣，指地不须锥。
任从渠、翻云覆雨，愿老於耕钓乐于诗。
三军事，天家自有，大将为谁。
八声甘州 其七 寿刘舍人
作者：李曾伯
朝代：宋

记当年、虏压顺昌城，直欲付靴尖。赖君家乃祖，笑麾白羽，净洗腥膻。荆州甘棠蔼蔼，浓墨字犹鲜。少出拿云手，整顿青毡。好个嫩凉天气，想闻鸡听雁，意气犹忺。看相将喜事，眉色已黄占。祝君龄、有如此酒，举金罍、须放十分添。还知否，封侯事业，正在华颠。
八声甘州·上巍楼、指顾剑东西
作者：李曾伯
朝代：宋

上巍楼、指顾剑东西，依然旧江山。
怅谁为荆棘，委渠天险，薄我风寒。
金瓯经营几载，鸿雁尚漂残。
一片迷棋局，着手良难。
犹幸红旗破贼，有竹边新报，喜听平安。
问纷纷遗事，一笑付凭栏。
愿天驱、五丁壮士，挽岷峨、生意与春还。
斜阳外，梦回芳草，人老萧关。
八声甘州·仿离骚、览揆度新讴
作者：李曾伯
朝代：宋
体裁：词

仿离骚、览揆度新讴，空云霭乌丝。把长庚才调，小施筹笔，犹处囊锥。鸾枳鸂滩发轫，指日问朝衣。雪片梅花外，已露南枝。休羡汉疏晋阮，记当年楚产，同是家儿。怅岁华如许，同官复同时。引宫商、细赓郢唱，向樽前、谁为一歌之。蓬壶侣，长春不老，有美人兮。
八声甘州·怅浮生、俯仰迹成空
作者：李曾伯
朝代：宋
体裁：词

怅浮生、俯仰迹成空，依然此江山。对秋容如画，天长雁度，水阔鸥闲。追游未甘老态，凭酒借红颜。归骑斜阳外，柳老荷残。幸对黄花时节，喜宾朋晤语，烽火平安。仅风巾一笑，名尚满人寰。要流芳、相期千载，肯区区、徒恋片时欢。姑聊尔，招呼楚调，慰藉南冠。
八声甘州·拟龙山、把酒酹西风
作者：李曾伯
朝代：宋
体裁：词

拟龙山、把酒酹西风，西风苦无情。似秋容不受，骚人登眺，特地悭晴。依稀两三过雁，何处是方城。目断危楼外，山远烟轻。且对黄花一笑，叹浮生易老，乐事难并。唤遏云低唱，檐溜任霏铃。问何如、乌纱折角，把芳名、盖取晋参军。东篱下，阴晴不管，输与渊明。
八声甘州·有庞眉、扶杖岘山来
作者：李曾伯
朝代：宋
体裁：词

有庞眉、扶杖岘山来，举觞寿南山。道天怜赤子，相逢钧播，久望毡还。幸际君王神武，上宰是甘盘。少运风霆手，整顿何难。好个霜天时候，听雁门新雁，眺远凭阑。想经纶心上，一点炳如丹。抚舆图、真儒事了，把勋庸、留在鼎彝看。八千岁，四明洞府，一佛人间。
八声甘州·登经济楼
作者：李曾伯
朝代：宋
体裁：词

上巍楼、指顾剑东西，依然旧江山。怅谁为荆棘，委渠天险，薄我风寒。金瓯经营几载，鸿雁尚漂残。一片迷棋局，著手良难。犹幸红旗破贼，有竹边新报，喜听平安。问纷纷遗事，一笑付凭栏。愿天驱、五丁壮士，挽岷峨、生意与春还。斜阳外，梦回芳草，人老萧关。
八声甘州·续仲宣、一赋小呼鹰
作者：李曾伯
朝代：宋
体裁：词

续仲宣、一赋小呼鹰，声名满荆州。
向宾筵游戏，豪端月露，皮里阳秋。
遍历文书刁斗，何患不封侯。
横槊风烟表，独占诗筹。
见说眉攒心事，在岷峨乡国，落日西头。
怅英豪遗恨，都付大江流。
伟平生、经纶雅志，把重弓、聊为汉关留。
中秋近，何如载酒，一笑登楼。
八声甘州·自当年、种柳向西门
作者：李曾伯
朝代：宋
体裁：词

自当年、种柳向西门，古今号名州。对风声策策，浪涛衮衮，又是新秋。暂为江山弹压，谁得似贤侯。夜观灯棋里，几共边筹。休效季鹰高兴，为莼羹鲈脍，遽念吴头。且安排维楫，相与济中流。看邦人、尽歌襦裤，愿紫皇、乞与福星留。令人忆，数行过雁，月在南楼。
八声甘州·记当年、虏压顺昌城
作者：李曾伯
朝代：宋
体裁：词

记当年、虏压顺昌城，直欲付靴尖。赖君家乃祖，笑麾白羽，净洗腥膻。荆州甘棠蔼蔼，浓墨宇犹鲜。少出拿云手，整顿青毡。好个嫩凉天气，想闻鸡听雁，意气犹忺。看相将喜事，眉色已黄占。祝君龄、有如此酒，举金罍、须放十分添。还知否，封侯事业，正在华颠。
八声甘州·送吴峡州
作者：李曾伯
朝代：宋

问西陵、治比汉河南，若为遽东归。正峡江衮衮，中流我共，一楫杭之。倏听攀辕告语，公去裤襦谁。赖有甘棠在，人口如碑。百尺楼头徙倚，记绸缪桑土，几对灯棋。指鹭洲何处，心事想鸥知。向江湖、毋忘魏阙，正吾皇、当馈急贤时。经纶事，更须玩易，勿但言诗。
八声甘州·问孀娥、僝僽厌看人
作者：李曾伯
朝代：宋
体裁：词

问孀娥、僝僽厌看人，唯复厌人看。正凉宵准拟，招延素魄，慰藉苍颜。廉纤梧桐细雨，吹彻玉箫寒。仿佛山河影，只在云端。又似去年今夕，枉教人愁怅，立尽阑干。想菱花尘匣，憔悴女乘鸾。恨无从、一登天柱，约宾朋、随分荐清欢。持杯祝，老蟾无恙，留待明年。
八声甘州·问西陵、治比汉河南
作者：李曾伯
朝代：宋
体裁：词

问西陵、治比汉河南，若为遽东归。正峡江衮衮，中流我共，一楫杭之。倏听攀辕告语，公去裤襦谁。赖有甘棠在，人口如碑。百尺楼头徒倚，记绸缪桑土，几对灯棋。指鹭洲何处，心事想鸥知。向江湖、毋忘魏阙，正吾皇、当馈急贤时。经纶事，更须玩易，勿但言诗。
八声甘州·领青油车骑出郊坰
作者：李曾伯
朝代：宋
体裁：词

领青油车骑出郊坰，来游晋龙山。喜水天澄霁，稻畦镰净，榆塞戈闲。登高谩酬佳节，一笑破苍颜。剩泛茱萸菊，杯莫留残。休说参军往事，意当时凝眺，不到长安。赖座间小异，豪气眇尘寰。到如今、祗成佳话，记封姨、曾荐众宾欢。吾曹事，有如此酒，要共弹冠。
八声甘州·领青油车骑出郊垧
作者：李曾伯
朝代：宋

领青油车骑出郊垧，来游晋龙山。
喜水天澄霁，稻畦镰净，榆塞戈闲。
登高谩酬佳节，一笑破苍颜。
剩泛茱萸菊，杯莫留残。
休说参军往事，意当时凝眺，不到长安。
赖座间小异，豪气眇尘寰。
到如今、祗成佳话，记封姨、曾荐众宾欢。
吾曹事，有如此酒，要共弹冠。
八声甘州（中秋小集无月）
作者：李曾伯
朝代：宋

问孀娥、僝僽厌看人，唯复厌人看。正凉宵准拟，招延素魄，慰藉苍颜。廉纤梧桐细雨，吹彻玉箫寒。仿佛山河影，只在云端。又似去年今夕，枉教人惆怅，立尽阑干。想菱花尘匣，憔悴女乘鸾。恨无从、一登天柱，约宾朋、随分荐清欢。持杯祝，老蟾无恙，留待明年。
八声甘州（和刘仓贺蜀捷）
作者：李曾伯
朝代：宋
体裁：词

自六朝、用武诧荆州，襟喉重疆陲。更西风似箭，峡江如线，事势夔夔。须仗中流砥柱，天付治平谁。甚矣吾衰矣，将老东篱。休说纷纷往梦，任阴平邓艾，骆谷姜维。向棋边聊且，官事了痴儿。雨未阴、毋忘户牖，挂长绳、系不住铜仪。空遐想，桃源春媚，安得追随。
八声甘州（和韵）
作者：李曾伯
朝代：宋
体裁：词

问秋光、乞得一宵闲，满引玉东西。喜亲朋咸集，宴酣真乐，非竹非丝。坎止流行付分，岂尽是人为。试向君平卜，还可前知。自笑头颅如此，奈乌轮难系，驹隙如驰。慨壮图已矣，指地不须锥。任从渠、翻云覆雨，愿老于耕钓乐于诗。三军事，天家自有，大将为谁。
八声甘州（壬子九日约诸幕客游龙山）
作者：李曾伯
朝代：宋

领青油车骑出郊＿，来游晋龙山。喜水天澄霁，稻畦镰净，榆塞戈闲。登高谩酬佳节，一笑破苍颜。剩泛茱萸菊，杯莫留残。休说参军往事，意当时凝眺，不到长安。赖座间小异，豪气眇尘寰。到如今、只成佳话，记封姨、曾荐众宾欢。吾曹事，有如此酒，要共弹冠。
八声甘州（壬子饯帅机沈好问）
作者：李曾伯
朝代：宋
体裁：词

正莼鲈佳梦绕吴乡，牙樯忍轻离。向仲宣楼上，凭高举酒，几共灯棋。曾记少陵留咏，出幕合持麾。飞盖长安去，华贯平跻。好是倚门迎笑，恰野堂云壑，菊后梅时。庆凤雏新长，携手奉莱衣。抚孤松、绝胜细柳，念征人、徒老玉关西。归来也，幅巾藜杖，办取追随。
八声甘州（寿刘舍人）
作者：李曾伯
朝代：宋

记当年、虏压顺昌城，直欲付靴尖。赖君家乃祖，笑麾白羽，净洗腥膻。荆州甘棠蔼蔼，浓墨字犹鲜。少出＿云手，整顿青毡。好个嫩凉天气，想闻鸡听雁，意气犹＿。看相将喜事，眉色已黄占。祝君龄、有如此酒，举金罍、须放十分添。还知否，封侯事业，正在华颠。
八声甘州（庚戌寿郑丞相）
作者：李曾伯
朝代：宋

有厖眉、扶杖岘山来，举觞寿南山。首天怜赤子，相逢钧播，久望毡还。幸际君王神武，上宰是甘盘。少运风霆手，整顿何难。好个霜天时候，听雁门新雁，眺远凭阑。想经纶心上，一点炳如丹。抚舆图、真儒事了，把勋庸、留在鼎彝看。八千岁，四明洞府，一佛人间。
八声甘州（庚戌重九约诸友登龙山，阻雨）
作者：李曾伯
朝代：宋

拟龙山、把酒酹西风，西风苦无情。似秋容不受，骚人登眺，特地慳晴。依稀两三过雁，何处是方城。目断危楼外，山远烟轻。且对黄花一笑，叹浮生易老，乐事难并。唤遏云低唱，檐溜任霏铃。问何如、乌纱折角，把芳名、盖取晋参军。东篱下，阴晴不管，输与渊明。
八声甘州（用前韵答和史制参）
作者：李曾伯
朝代：宋
体裁：词

续仲宣、一赋小呼鹰，声名满荆州。向宾筵游戏，毫端月露，皮里阳秋。遍历文书刁斗，何患不封侯。横槊风烟表，独占诗筹。见说眉攒心事，在岷峨乡国，落日西头。怅英豪遗恨，都付大江流。伟平生、经纶雅志，把重弓、聊为汉关留。中秋近，何如载酒，一笑登楼。
八声甘州（癸丑生朝）
作者：李曾伯
朝代：宋
体裁：词

对西风、先自念莼鲈，又还月生西。叹平生霜露，而今都在，两鬓丝丝。当年门垂蓬矢，壮岁竟奚为。磊落中心事，只有天知。多谢君恩深厚，费丁宁温诏，犹置驱驰。看弓刀何事，终是愧毛锥。愿今年、四郊无警，向酒边、多作数篇诗。山林下，相将见一，舍我其谁。
八声甘州（登经济楼）
作者：李曾伯
朝代：宋

上巍楼、指顾剑东西，依然旧江山。怅谁为荆棘，委渠天险，薄我风寒。金瓯经营几载，鸿雁尚漂残。一片迷棋局，著手良难。
犹幸红旗破贼，有竹边新报，喜听平安。问纷纷遗事，一笑付凭栏。愿天驱、五丁壮士，挽岷峨、生意兴春还。斜阳外，梦回芳草，人老萧关。
八声甘州（自和）
作者：李曾伯
朝代：宋

怅浮生、俯仰迹成空，依然此江山。对秋容如画，天长雁度，水阔鸥闲。追游未甘老态，凭酒借红颜。归骑斜阳外，柳老荷残。幸对黄花时节，喜宾朋晤语。烽火平安。仅风巾一笑，名尚满人寰。要流芳、相期千载，肯区区、徒恋片时欢。姑聊尔，招呼楚调，慰藉南冠。
八声甘州（辛酉自寿）
作者：李曾伯
朝代：宋
体裁：词

数年来、揆度在南州，今年在家山。叹平生踪迹，荆淮岭蜀，多少间关。幸对园林花竹，一笑且团栾。莫忆西风梦，驰志楼兰。赢得维摩多病，奈鬓毛剥落，步武蹒跚。神仙何处，遗我以金丹。愿明时、清平无事，放老翁、长伴白鸥闲。聊相与，桂花香里，满酌开颜。
八窗叔用前韵相寄时留村舍和以谢之
作者：李曾伯
朝代：宋

从渠旧隐擅清修，我爱吾庐溪上幽。一幅霜林长短树，几湾烟苇去来舟。买鱼酿秫作新节，招鹤访梅迟小留。却忆故山怀故才，宁忘嫠纬念宗周。
八窗叔用前韵相寄时留村舍和以谢之
作者：李曾伯
朝代：宋

从渠旧隐擅清修，我爱吾庐溪上幽。一幅霜林长短树，几湾烟苇去来舟。买鱼酿秫作新节，招鹤访梅迟小留。却忆故山怀故老，宁忘嫠纬念宗周。洛川已矣不复见，斯地岿然犹独存。九仞成功忍亏篑，百年种德在深根。依稀旧燕空梁语，俯仰飞鸿踏雪痕。多少名园富花石，争如书圃付儿孙。
八窗叔用前韵相寄时留村舍和以谢之·其一
作者：李曾伯
朝代：宋

从渠旧隐擅清修，我爱吾庐溪上幽。一幅霜林长短树，几湾烟苇去来舟。买鱼酿秫作新节，招鹤访梅迟小留。却忆故山怀故老，宁忘嫠纬念宗周。
八窗叔用前韵相寄时留村舍和以谢之·其一
作者：李曾伯
朝代：宋

从渠旧隠擅清修，我爱吾庐溪上幽。
一幅霜林长短树，几湾烟苇去来舟。
买鱼酿秫作新节，招鹤访梅迟小留。
却忆故山怀故老，宁忘嫠纬念宗周。
八窗叔用前韵相寄时留村舍和以谢之·其二
作者：李曾伯
朝代：宋

洛川已矣不复见，斯地岿然犹独存。九仞成功忍亏篑，百年种德在深根。依稀旧燕空梁语，俯仰飞鸿踏雪痕。多少名园富花石，争如书圃付儿孙。
八窗叔用前韵相寄时留村舍和以谢之·其二
作者：李曾伯
朝代：宋

洛川已矣不復见，斯地岿然犹独存。
九仞成功忍亏篑，百年种德在深根。
依稀旧燕空梁语，俯仰飞鸿踏雪痕。
多少名园富花石，争如书圃付儿孙。
八窗叔用前韻相寄時留村舍和以謝之·其一
作者：李曾伯
朝代：宋

從渠舊隠擅清修，我愛吾廬溪上幽。
一幅霜林長短樹，幾灣烟葦去來舟。
買魚釀秫作新節，招鶴訪梅遲小留。
却憶故山懷故老，寧忘嫠緯念宗周。
八窗叔用前韻相寄時留村舍和以謝之·其二
作者：李曾伯
朝代：宋

洛川已矣不復見，斯地巋然猶獨存。
九仞成功忍虧簣，百年種德在深根。
依稀舊燕空梁語，俯仰飛鴻踏雪痕。
多少名園富花石，爭如書圃付兒孫。
八聲甘州
作者：李曾伯
朝代：宋

上巍樓、指顧劍東西，依然舊江山。悵誰為荊棘，委渠天險，薄我風寒。金甌經營幾載，鴻雁尚漂殘。一片迷棋局，著手良難。猶幸紅旗破賊，有竹邊新報，喜聽平安。問紛紛遺事，一笑付憑欄。願天驅、五丁壯士，挽岷峨、生意與春還。斜陽外，夢迴芳草，人老蕭關。
八聲甘州
作者：李曾伯
朝代：宋

仿離騷、覽揆度新謳，空雲靄烏絲。把長庚才調，小施籌筆，猶處囊錐。鸞枳鸂灘發軔，指日問朝衣。雪片梅花外，已露南枝。休羨漢疏晉阮，記當年楚產，同是家兒。悵歲華如許，同官復同時。引宮商、細賡郢唱，向樽前、誰為一歌之。蓬壺侶，長春不老，有美人兮。
八聲甘州
作者：李曾伯
朝代：宋

問孀娥、僝僽厭看人，唯復厭人看。正涼宵準擬，招延素魄，慰藉蒼顏。廉纖梧桐細雨，吹徹玉簫寒。彷彿山河影，只在雲端。又似去年今夕，枉教人愁悵，立盡闌干。想菱花塵匣，憔悴女乘鸞。恨無從、一登天柱，約賓朋、隨分薦清歡。持杯祝，老蟾無恙，留待明年。
八聲甘州
作者：李曾伯
朝代：宋

問秋光、乞得一宵閒，滿引玉東西。喜親朋鹹集，宴酣真樂，非竹非絲。坎止流行付分，豈盡是人為。試向君平卜，還可前知。自笑頭顱如此，奈烏輪難系，駒隙如馳。慨壯圖已矣，指地不須錐。任從渠、翻雲覆雨，願老於耕釣樂於詩。三軍事，天家自有，大將為誰。
八聲甘州
作者：李曾伯
朝代：宋

問西陵、治比漢河南，若為遽東歸。正峽江袞袞，中流我共，一楫杭之。倏聽攀轅告語，公去褲襦誰。賴有甘棠在，人口如碑。百尺樓頭徒倚，記綢繆桑土，幾對燈棋。指鷺洲何處，心事想鷗知。向江湖、毋忘魏闕，正吾皇、當饋急賢時。經綸事，更須玩易，勿但言詩。
八聲甘州
作者：李曾伯
朝代：宋

對西風、先自念蓴鱸，又還月生西。嘆平生霜露，而今都在，兩鬢絲絲。當年門垂蓬矢，壯歲竟奚為。磊落中心事，只有天知。多謝君恩深厚，費丁寧溫詔，猶置驅馳。看弓刀何事，終是愧毛錐。願今年、四郊無警，向酒邊、多作數篇詩。山林下，相將見一，捨我其誰。
八聲甘州
作者：李曾伯
朝代：宋

悵浮生、俯仰跡成空，依然此江山。對秋容如畫，天長雁度，水闊鷗閒。追遊未甘老態，憑酒借紅顏。歸騎斜陽外，柳老荷殘。幸對黃花時節，喜賓朋晤語，烽火平安。僅風巾一笑，名尚滿人寰。要流芳、相期千載，肯區區、徒戀片時歡。姑聊爾，招呼楚調，慰藉南冠。
八聲甘州
作者：李曾伯
朝代：宋

擬龍山、把酒酹西風，西風苦無情。似秋容不受，騷人登眺，特地慳晴。依稀兩三過雁，何處是方城。目斷危樓外，山遠煙輕。且對黃花一笑，嘆浮生易老，樂事難並。喚遏雲低唱，簷溜任霏鈴。問何如、烏紗折角，把芳名、蓋取晉參軍。東籬下，陰晴不管，輸與淵明。
八聲甘州
作者：李曾伯
朝代：宋

有龐眉、扶杖峴山來，舉觴壽南山。道天憐赤子，相逢鈞播，久望氈還。幸際君王神武，上宰是甘盤。少運風霆手，整頓何難。好個霜天時候，聽雁門新雁，眺遠憑闌。想經綸心上，一點炳如丹。撫輿圖、真儒事了，把勳庸、留在鼎彝看。八千歲，四明洞府，一佛人間。
八聲甘州
作者：李曾伯
朝代：宋

正蓴鱸佳夢繞吳鄉，牙檣忍輕離。向仲宣樓上，憑高舉酒，幾共燈棋。曾記少陵留詠，出幕合持麾。飛蓋長安去，華貫平躋。好是倚門迎笑，恰野堂雲壑，菊後梅時。慶鳳雛新長，攜手奉萊衣。撫孤松、絕勝細柳，念徵人、徒老玉關西。歸來也，幅巾藜杖，辦取追隨。
八聲甘州
作者：李曾伯
朝代：宋

續仲宣、一賦小呼鷹，聲名滿荊州。向賓筵遊戲，豪端月露，皮裡陽秋。遍歷文書刁斗，何患不封侯。橫槊風煙表，獨佔詩籌。見說眉攢心事，在岷峨鄉國，落日西頭。悵英豪遺恨，都付大江流。偉平生、經綸雅志，把重弓、聊為漢關留。中秋近，何如載酒，一笑登樓。
八聲甘州
作者：李曾伯
朝代：宋

自六朝、用武詫荊州，襟喉重疆陲。更西風似箭，峽江如線，事勢夔夔。須仗中流砥柱，天付治平誰。甚矣吾衰矣，將老東籬。休說紛紛往夢，任陰平鄧艾，駱谷姜維。向棋邊聊且，官事了痴兒。雨未陰、毋忘戶牖，掛長繩、系不住銅儀。空遐想，桃源春媚，安得追隨。
八聲甘州
作者：李曾伯
朝代：宋

自當年、種柳向西門，古今號名州。對風聲策策，浪濤袞袞，又是新秋。暫為江山彈壓，誰得似賢侯。夜觀燈棋裡，幾共邊籌。休效季鷹高興，為蓴羹鱸膾，遽念吳頭。且安排維楫，相與濟中流。看邦人、盡歌襦褲，願紫皇、乞與福星留。令人憶，數行過雁，月在南樓。
八聲甘州
作者：李曾伯
朝代：宋

記當年、虜壓順昌城，直欲付靴尖。賴君家乃祖，笑麾白羽，淨洗腥羶。荊州甘棠藹藹，濃墨宇猶鮮。少出拿雲手，整頓青氈。好個嫩涼天氣，想聞雞聽雁，意氣猶忺。看相將喜事，眉色已黃佔。祝君齡、有如此酒，舉金罍、須放十分添。還知否，封侯事業，正在華顛。
八聲甘州
作者：李曾伯
朝代：宋

領青油車騎出郊坰，來遊晉龍山。喜水天澄霽，稻畦鐮淨，榆塞戈閒。登高謾酬佳節，一笑破蒼顏。剩泛茱萸菊，杯莫留殘。休說參軍往事，意當時凝眺，不到長安。賴座間小異，豪氣眇塵寰。到如今、祗成佳話，記封姨、曾薦眾賓歡。吾曹事，有如此酒，要共彈冠。
六州歌头·桂香深处
作者：李曾伯
朝代：宋
体裁：词

桂香深处，倾盖岭之西。云南外，曾指点，是挛鞮。酌玻璃。篸带江山里，挥银笔，摛绮句，湖海气，羞篷弱，吐虹霓。回首烟尘碌碌，公家事、自笑痴儿。盍田园归去，耕钓侣黔黎。月夕花时。恣吟题。怅荆州路，同北望，剡溪兴，又东驰。雄边上，夸前躅，壮新基。灿宸奎。客问西陲事，公莫惜，语教知。秋城梦，笳却骑，舞闻鸡。休作中年离恨，聊拼取、一醉如泥。梅边佳致，逸兴与逋齐。人在苏堤。
六州歌头（和陈次贾韵饯其行）
作者：李曾伯
朝代：宋

桂香深处，倾盖岭之西。云南外，曾指点，是挛＿。酌玻璃。＿带江山里，挥银笔，＿绮句，湖海气，羞蓬弱，吐虹＿。回首烟尘碌碌，公家事、自笑痴儿。盍田园归去，耕钓侣黔黎。月夕花时。恣吟题。怅荆州路，同北望，剡溪兴，又东驰。雄边上，夸前躅，壮新基。灿宸奎。客问西陲事，公莫惜，语教知。秋城梦，笳动骑，舞闻鸡。休作中年离恨，聊拚取、一醉如泥。梅边佳致，逸兴与逋齐。人在苏堤。
兰陵王
作者：李曾伯
朝代：宋
体裁：词

问梁益。
天设金城铁壁。
西风外，依约雁来，还报关山旧秋色。
三秦听汉檄。
远恨绵绵脉脉。
频年事，虚掷桑阴，褘允诸人竟何策。
彤弓误殊锡。
怅活国难医，救世须佛。
平生本藉毛锥力。
对弧矢初度，满头白发，何堪兵卫叠画戟。
咄青史陈碛。
酒石。
羡王绩。
任击缶呼天，此乐何极。
奚须太息惊前席。
望天阍休待，梦如陶翼。
柳边春后，放定远，出西域。
兰陵王·甚天色
作者：李曾伯
朝代：宋

甚天色。苦问桃红李白。伊祈氏，沙际才归，依约春回晓烟湿。老寒犹煞忒。景物。中年惯识。天应遣，雨洗风梳，柳睡花眠尚无力。名园谩他适。任黄四栽培，殷七奇特。一年好处须寒食。待花畔携酒，酒边索句，春余太半未须急。记旧隐幽寂。我亦。几时得。归检点苔封，评品梅格。教看林下休官一。与莺花分界，渔樵争席。抚松长啸，芳菲事，尽渠惜。
兰陵王·甚天色
作者：李曾伯
朝代：宋
体裁：词

甚天色。苦问桃红李白。伊祈氏，沙际才归，依约春回晓烟湿。老寒犹煞忒。景物。中年惯识。天应遣，雨洗风梳，柳睡花眠尚无力。名园谩他适。任黄四栽培，殷七奇特。一年好处须寒食。待花畔携酒，酒边索句，春馀太半未须急。记旧隐幽寂。我亦。几时得。归检点苔封，评品梅格。教看林下休官一。与莺花分界，渔樵争席。抚松长啸，芳菲事，尽渠惜。
兰陵王·问梁益
作者：李曾伯
朝代：宋

问梁益。
天设金城铁壁。
西风外，依约雁来，还报关山旧秋色。
三秦听汉檄。
远恨绵绵脉脉。
频年事，虚掷桑阴，袆允诸人竟何策。
彤弓误殊锡。
怅活国难医，救世须佛。
平生本藉毛锥力。
对弧矢初度，满头白发，何堪兵卫叠画戟。
咄青史陈碛。
酒石。
羡王绩。
任击缶呼天，此乐何极。
奚须太息惊前席。
望天阍休待，梦如陶翼。
柳边春后，放定远，出西域。
兰陵王（甲寅初度和次贾韵）
作者：李曾伯
朝代：宋
体裁：词

问梁益。天设金城铁壁。西风外，依约雁来，还报关山旧秋色。三秦听汉檄。远恨绵绵脉脉。频年事，虚掷桑阴，袆允诸人竟何策。彤弓误殊锡。怅活国难医，救世须佛。平生本藉毛锥力。对弧矢初度，满头白发，何堪兵卫叠画戟。咄青史陈迹。酒石。羡王绩。任击缶呼天，此乐何极。奚须太息惊前席。望天阍休待，梦如陶翼。柳边春后，放定远，出西域。
减字木兰花·如何则可
作者：李曾伯
朝代：宋
体裁：词

如何则可。我亦不知其谓我。隐几焚香。对酒一壶书一床。知仁观过。浑沌翻怜谁凿破。寄傲南窗。堪羡渊明滋味长。
减字木兰花（丙午和朱希真韵）
作者：李曾伯
朝代：宋
体裁：词

无可不可。还你天公还我我。味触声香。尽付庄周蝶满床。谩天不过。留取心机休用破。净几明窗。乐取闲中日月长。
凯还又宴王宣使乐语口号
作者：李曾伯
朝代：宋

八年一柱屹长城，此老胸中百万兵。有造于西棠播颂，穷荒之北草知名。喧天笳鼓归时乐，揭日旂常旷世荣。且为平山应少驻，莫辞酩酊尽欢情。
凯还又宴王宣使乐语口号
作者：李曾伯
朝代：宋

八年一柱屹长城，此老胸中百万兵。
有造于西棠播颂，穷荒之北草知名。
喧天笳鼓归时乐，揭日旗常旷世荣。
且为平山应少驻，莫辞酩酊尽欢情。
凯还又宴王宣使乐语口号
作者：李曾伯
朝代：宋

八年一柱屹长城，此老胸中百万兵。有造於西棠播颂，穷荒之北草知名。喧天笳鼓归时乐，揭日旗常旷世荣。且为平山应少驻，莫辞酩酊尽欢情。
凱還又宴王宣使樂語口號
作者：李曾伯
朝代：宋

八年一柱屹長城，此老胸中百萬兵。
有造於西棠播頌，窮荒之北草知名。
喧天笳鼓歸時樂，揭日旂常曠世榮。
且爲平山應少駐，莫辭酩酊盡歡情。
出郊劭农口占
作者：李曾伯
朝代：宋

小约宾僚集，相招老父耕。寺依青带住，人在翠帷行。叠嶂堆春色，微云护午晴。时康田里乐，归骑踏花轻。
出郊劭农口占
作者：李曾伯
朝代：宋

小约宾僚集，相招老父耕。
寺依青带住，人在翠帷行。
迭嶂堆春色，微云护午晴。
时康田里乐，归骑踏花轻。
出郊劭農口占
作者：李曾伯
朝代：宋

小約賓僚集，相招老父耕。
寺依青带住，人在翠帷行。
疊嶂堆春色，微雲護午晴。
時康田里樂，歸騎踏花輕。
初到善权香火院
作者：李曾伯
朝代：宋
体裁：七言律诗

寺有宗盟几百年，洪恩新锡出尧天。三生香火前因在，一段林峦旧识然。华表鹤归今岂异，葛陂龙化古尝传。更须行脚江湖了，来结云山不尽缘。
初到善权香火院
作者：李曾伯
朝代：宋

寺有宗盟几百年，洪恩锡出尧天。三生香火前因在，一段林峦旧识然。华表鹤归今岂异，葛陂龙化古尝传。更须行脚江湖了，来结云山不尽缘。
初到善權香火院
作者：李曾伯
朝代：宋

寺有宗盟幾百年，洪恩新錫出堯天。
三生香火前因在，一段林巒舊識然。
華表鶴歸今豈異，葛陂龍化古嘗傳。
更須行脚江湖了，來結雲山不盡緣。
初夏即事简昞仲
作者：李曾伯
朝代：宋

夏云方建汉旗赤，春事已如周辙东。
几度炎涼经嫩绿，一番荣辱委残红。
杜鹃岂为归心设，蝴蝶也无清梦通。
万里天涯喜强健，剩开窗牖纳南风。
初夏即事简炳仲
作者：李曾伯
朝代：宋
体裁：七言律诗

夏云方建汉旗赤，春事已如周辙东。几度炎凉经嫩绿，一番荣辱委残红。杜鹃岂为归心设，蝴蝶也无清梦通。万里天涯喜强健，剩开窗牖纳南风。
初夏即事簡昞仲
作者：李曾伯
朝代：宋

夏雲方建漢旗赤，春事已如周轍東。
幾度炎涼經嫩綠，一番榮辱委殘紅。
杜鵑豈爲歸心設，蝴蝶也無清夢通。
萬里天涯喜强健，賸開窗牖納南風。
別權瀘帥朱杞材太社
作者：李曾伯
朝代：宋

猶記衝寒泝峽來，相期偕至亦偕回。
朝廷有詔許歸老，藩嶽無人值借才。
顧我凋年嗟已矣，如君英略勉之哉。
度瀘要了經營事，心放公平手放開。
利州登栈道
作者：李曾伯
朝代：宋
体裁：七言律诗

足迹初来剑北州，试登危栈瞰江流。万山西接地穷处，一水东归天尽头。欲访殽函无健马，相忘楚汉付轻鸥。丈夫要了中原事，未分持竿老钓舟。
利州登栈道
作者：李曾伯
朝代：宋

足迹初来剑北州，试登危栈瞰江流。
万山西接地穷处，一水东归天心头。
欲访肴函无健马，相忘楚汉付轻鸥。
丈夫要了中原事，未分持竿老钓舟。
利州登棧道
作者：李曾伯
朝代：宋

足跡初來劍北州，試登危棧瞰江流。
萬山西接地窮處，一水東歸天盡頭。
欲訪殽函無健馬，相忘楚漢付輕鷗。
丈夫要了中原事，未分持竿老釣舟。
别权沪帅朱杞材太社
作者：李曾伯
朝代：宋

犹记冲寒泝峡来，相期偕至亦偕回。
朝廷有诏许归老，藩岳无人值借才。
雇我凋年嗟已矣，如君英略勉之哉。
度沪要了经营事，心放公平手放开。
别权泸帅朱杞材太社
作者：李曾伯
朝代：宋

犹记冲寒溯峡来，相期偕至亦偕回。朝廷有诏许归老，藩岳无人值借才。顾我凋年嗟已矣，如君英略勉之哉。度泸要了经营事，心放公平手放开。
别权泸帅朱杞材太社
作者：李曾伯
朝代：宋

犹记衝寒泝峡来，相期偕至亦偕回。
朝廷有诏许归老，藩岳无人值借才。
顾我凋年嗟已矣，如君英略勉之哉。
度泸要了经营事，心放公平手放开。
劝驾桂林乡举
作者：李曾伯
朝代：宋
体裁：七言律诗

十年复此主文盟，喜得名邦岁贡英。宴启鹿鸣珠照乘，堂开鹏运玉连城。梅花雪里传魁信，桂子风前送客程。若到天庭问南事，细陈长策为销兵。
劝驾桂林乡举
作者：李曾伯
朝代：宋

十年復此主文盟，喜得名邦岁贡英。
宴启鹿鸣珠照乘，堂开鹏运玉连城。
梅花雪裏传魁信，桂子风前送客程。
若到天庭问南事，细陈长策为销兵。
劭农归游白龙洞
作者：李曾伯
朝代：宋

老龙昔未蜕，尝蛰此山中。霖雨春畴足，风云夜壑空。两崖高下倚，一径往来通。不原千金剂，惟祈百谷丰。
劭农归游白龙洞
作者：李曾伯
朝代：宋
体裁：五言律诗

老龙昔未蜕，尝蛰此山中。霖雨春畴足，风云夜壑空。两崖高下倚，一径往来通。不愿千金剂，惟祈百谷丰。
劭農歸遊白龍洞
作者：李曾伯
朝代：宋

老龍昔未蛻，嘗蟄此山中。
霖雨春疇足，風雲夜壑空。
兩崖高下倚，一徑往來通。
不願千金劑，惟祈百穀豐。
勉时思王和尚留
作者：李曾伯
朝代：宋
体裁：古风

面壁者十年，桑下者一宿。时止则止行则行，可久则久速则速。时思老子苦硬人，孤云其身心槁木。三年牢落此山中，禅衲争归众魔伏。平时欲定方外交，白石清泉正相属。我归师去人谓何，毋乃欲善其身独。巾瓶到处即为家，何必江湖苦驰逐。若还飞锡出门去，此一瓣香谁与续。得住且住则为佳，敬以此为上人祝。
勉時思王和尚留
作者：李曾伯
朝代：宋

面壁者十年，桑下者一宿。
時止則止行則行，可久則久速則速。
時思老子苦硬人，孤雲其身心槁木。
三年牢落此山中，禪衲爭歸衆魔伏。
平時欲定方外交，白石清泉正相屬。
我歸師去人謂何，毋乃欲善其身獨。
巾瓶到處即爲家，何必江湖苦馳逐。
若還飛錫出門去，此一瓣香誰與續。
得住且住則爲佳，敬以此爲上人祝。
勸駕桂林鄉舉
作者：李曾伯
朝代：宋

十年復此主文盟，喜得名邦歲貢英。
宴啟鹿鳴珠照乘，堂開鵬運玉連城。
梅花雪裏傳魁信，桂子風前送客程。
若到天庭問南事，細陳長策爲銷兵。
午行即事
作者：李曾伯
朝代：宋
体裁：七言律诗

数日征行喜即晴，山明溪秀翠为屏。竹门梅出数枝白，松外山横几叠青。人渐采茶登陇阜，家多酿秫市邮亭。短舆午困几成梦，两两枝禽为唤醒。
午行即事
作者：李曾伯
朝代：宋

数日征行喜即晴，山明溪秀翠为屏。
竹门梅出数枝白，松外山横几迭青。
人渐采茶登陇阜，家多酿秫市邮亭。
短舆午困几成梦，两两枝禽为唤醒。
午行即事
作者：李曾伯
朝代：宋

數日征行喜即晴，山明溪秀翠爲屏。
竹門梅出數枝白，松外山橫幾疊青。
人漸採茶登隴阜，家多釀秫市郵亭。
短輿午困幾成夢，兩兩枝禽爲喚醒。
又和八窗叔見寄
作者：李曾伯
朝代：宋

寂寞寒枝問故棲，柳疏梧老影熹微。
炊烟冷落犁荒壠，篷雨廉纖纜斷磯。
擬閲舊書成懶癖，旋篘新酒解愁圍。
家人不慣田園趣，剛道天寒盍早歸。
又和八窗叔见寄
作者：李曾伯
朝代：宋

寂寞寒枝问故栖，柳疏梧老影熹微。炊烟冷落犁荒垄，篷雨廉纤缆断矶。拟阅旧书成懒癖，旋篘新酒解愁围。家人不惯田园趣，刚道天寒盍早归。
又和八窗叔见寄
作者：李曾伯
朝代：宋

寂寞寒枝问故栖，柳疏梧老影熹微。
炊烟冷落犁荒壠，篷雨廉纤缆断矶。
拟阅旧书成懒癖，旋篘新酒解愁围。
家人不惯田园趣，刚道天寒盍早归。
又和八窗叔见寄
作者：李曾伯
朝代：宋

寂寞寒枝问栖燕，柳疏梧老影熹微。炊烟冷落犁荒垅，篷雨廉纤缆断矶。拟阅旧书成懒癖，旋篘新酒解愁围。家人不惯田园趣，刚道天寒盍早归。
又和梅韵
作者：李曾伯
朝代：宋

千里诗来字字香，品题着意到孤芳。
以千林表丈人行，洗万古凡儿女妆。
自是精神凌雪月，不妨风骨饱冰霜。
捻髭聊以酬清思，病笔欹斜媿小王。
又和梅韵
作者：李曾伯
朝代：宋

千里诗来字字香，品题著意到孤芳。以千林表丈人行，洗万古凡儿女妆。自是精神凌雪月，不妨风骨饱冰霜。捻髭聊以酬清思，病笔欹斜愧小王。
又和梅韵
作者：李曾伯
朝代：宋

千里诗来字字香，品题著意到孤芳。以千林表丈人行，洗万古凡儿女妆。自是精神凌雪月，不妨风骨饱冰霜。撚髭聊以酬清思，病笔攲斜愧小王。
又和梅韻
作者：李曾伯
朝代：宋

千里詩來字字香，品題著意到孤芳。
以千林表丈人行，洗萬古凡兒女妝。
自是精神凌雪月，不妨風骨飽冰霜。
撚髭聊以酬清思，病筆欹斜媿小王。
又和答云岩
作者：李曾伯
朝代：宋

翠箔香销昨梦回，惊残楼角动寒梅。夜来颇觉风霜薄，问讯南枝开未开。
又和答云岩
作者：李曾伯
朝代：宋

翠箔香销晓梦回，惊残楼角动寒梅。夜来颇觉风霜薄，问讯南枝开未开。冰柱刘叉素有声，诗筒毋惜仆频更。鸳鸯瓦上犹留伴，一霎南风又酿成。
又和答云岩·其一
作者：李曾伯
朝代：宋
体裁：七言绝句

翠箔香销晓梦回，惊残楼角动寒梅。夜来颇觉风霜薄，问讯南枝开未开。
又和答云岩·其二
作者：李曾伯
朝代：宋
体裁：七言绝句

冰柱刘叉素有声，诗筒毋惜仆频更。鸳鸯瓦上犹留伴，一霎南风又酿成。
又和答雲巖·其一
作者：李曾伯
朝代：宋

翠箔香銷曉夢回，驚殘樓角動寒梅。
夜來頗覺風霜薄，問訊南枝開未開。
又和答雲巖·其二
作者：李曾伯
朝代：宋

冰柱劉叉素有聲，詩筒毋惜僕頻更。
鴛鴦瓦上猶留伴，一霎南風又釀成。
又用韵
作者：李曾伯
朝代：宋

雪凝霜降不肯春，花神岂类妇人仁。肯留年后供清思，分付东风与主人。妆点铜瓶分外春，惜花尤见主翁仁。自怜白发衰如许，空对花前忆故人。
又用韵·其一
作者：李曾伯
朝代：宋
体裁：七言绝句

雪凝霜降不肯春，花神岂类妇人仁。肯留年后供清思，分付东风与主人。
又用韵·其二
作者：李曾伯
朝代：宋

妆点铜瓶分外春，惜花尤见主翁仁。自怜白发衰如许，空对花前忆故人。
又用韵·其二
作者：李曾伯
朝代：宋

妆点铜瓶分外春，惜花尤见主翁仁。
自怜白髮衰如许，空对花前忆故人。
又用韵简朔斋
作者：李曾伯
朝代：宋

僮拥莆穰不作声，起来城上已残更。郑衾还却披衣出，此际如何睡得成。
又用韵简朔斋
作者：李曾伯
朝代：宋

霜透青棱暖弗回，冰侵鹤骨瘦于梅。床头幸有溪藤制，唤起家僮亟展开。僮拥莆穰不作声，起来城上已残更。卷衾还却披衣出，此际如何睡得成。
又用韵简朔斋·其一
作者：李曾伯
朝代：宋
体裁：七言绝句

霜透青棱暖弗回，冰侵鹤骨瘦于梅。床头幸有溪藤制，唤起家僮亟展开。
又用韵简朔斋·其二
作者：李曾伯
朝代：宋
体裁：七言绝句

僮拥莆穰不作声，起来城上已残更。卷衾还却披衣出，此际如何睡得成。
又用韻·其一
作者：李曾伯
朝代：宋

雪凝霜降不肯春，花神豈類婦人仁。
肯留年後供清思，分付東風與主人。
又用韻·其二
作者：李曾伯
朝代：宋

妝點銅瓶分外春，惜花尤見主翁仁。
自憐白髮衰如許，空對花前憶故人。
又用韻簡朔齋·其一
作者：李曾伯
朝代：宋

霜透青稜暖弗回，冰侵鶴骨瘦於梅。
牀頭幸有溪藤製，喚起家僮亟展開。
又用韻簡朔齋·其二
作者：李曾伯
朝代：宋

僮擁莆穰不作聲，起來城上已殘更。
卷衾還却披衣出，此際如何睡得成。
右司周昞仲亦用韵并和以谢之
作者：李曾伯
朝代：宋

谁将缺陷句彻名流，勾引春风入笔头。
廊庙喜登端士用，田园盍为故人谋。
曾芳草外思淮中，应海棠边念蜀游。
细雨挑灯成朗诵，剧谈如共峡江舟。
右司周昞仲亦用韻併和以謝之
作者：李曾伯
朝代：宋

誰將拙句徹名流，勾引春風入筆頭。
廊廟喜登端士用，田園盍爲故人謀。
曾芳草外思淮事，應海棠邊念蜀游。
細雨挑燈成朗誦，劇談如共峽江舟。
右司周炳仲亦用韵并和以谢之
作者：李曾伯
朝代：宋
体裁：七言律诗

谁将拙句彻名流，勾引春风入笔头。廊庙喜登端士用，田园盍为故人谋。曾芳草外思淮事，应海棠边念蜀游。细雨挑灯成朗诵，剧谈如共峡江舟。
同罗季能章成父张子直登樊城制胜楼
作者：李曾伯
朝代：宋

避愁聊复上层楼，上到层楼转更愁。杳杳青烟榆夹塞，鳞鳞翠浪麦平畴。山连楚甸三千里，地隔中原四百州。立尽栏干夜领会，沧波渺处起沙鸥。
同罗季能章成父张子直登樊城制胜楼
作者：李曾伯
朝代：宋

避愁聊复上层楼，上到层楼转更愁。杳杳青烟榆夹塞，鳞鳞翠浪麦平畴。山连楚甸三千里，地隔中原四百州。立尽栏干谁领会，沧波渺处起沙鸥。
同罗季能章成父张子直登樊城制胜楼
作者：李曾伯
朝代：宋

避愁聊復上层楼，上到层楼转更愁。
杳杳青烟榆夹塞，鳞鳞翠浪麦平畴。
山连楚甸三千里，地隔中原四百州。
立尽栏干谁领会，沧波渺处起沙鸥。
同羅季能章成父張子直登樊城制勝樓
作者：李曾伯
朝代：宋

避愁聊復上層樓，上到層樓轉更愁。
杳杳青烟榆夾塞，鱗鱗翠浪麥平疇。
山連楚甸三千里，地隔中原四百州。
立盡欄干誰領會，滄波渺處起沙鷗。
和傅山父喜雨韵
作者：李曾伯
朝代：宋

骄阳赫赫正当空，化作甘霖覆手中。洗涤四郊无点翳，作兴群槁有新功。惟方寸地能精格，信咫尺天随感通。毋以喜书安仅足，更行好事答高穹。柔金老火苦相鏖，千里骎骎地不毛。忽遂所祈欣欲舞，举蒙其利润于膏。昭苏田畯禾千顷，饱满舟人水一篙。我老发挥无好句，须拈健笔付诗豪。
和傅山父喜雨韵·其一
作者：李曾伯
朝代：宋
体裁：七言律诗

骄阳赫赫正当空，化作甘霖覆手中。洗涤四郊无点翳，作兴群槁有新功。惟方寸地能精格，信咫尺天随感通。毋以喜书安仅足，更行好事答高穹。
和傅山父喜雨韵·其二
作者：李曾伯
朝代：宋
体裁：七言律诗

柔金老火苦相鏖，千里骎骎地不毛。忽遂所祈欣欲舞，举蒙其利润于膏。昭苏田畯禾千顷，饱满舟人水一篙。我老发挥无好句，须拈健笔付诗豪。
和傅山父喜雨韵二首
作者：李曾伯
朝代：宋

骄阳赫赫正当空，化作甘霖覆手中。洗涤四郊无点翳，作兴群槁有新功。惟方寸地能精格，信咫尺天随感通。毋以喜书安仅尺，更行好事答高穹。
和傅山父喜雨韻·其一
作者：李曾伯
朝代：宋

驕陽赫赫正當空，化作甘霖覆手中。
洗滌四郊無點翳，作興群槁有新功。
惟方寸地能精格，信咫尺天隨感通。
毋以喜書安僅足，更行好事答高穹。
和傅山父喜雨韻·其二
作者：李曾伯
朝代：宋

柔金老火苦相鏖，千里駸駸地不毛。
忽遂所祈欣欲舞，舉蒙其利潤於膏。
昭蘇田畯禾千頃，飽滿舟人水一篙。
我老發揮無好句，須拈健筆付詩豪。
和傅山父小园十咏
作者：李曾伯
朝代：宋

一室扫除才斗许，几番醉梦与梅清。
琱戈翠节成可事，纸帐蒲团了此生。
和傅山父小园十咏
作者：李曾伯
朝代：宋

剖破藩篱出一头，要追岩壑老人游。知他栽得花和竹，髣髴旧时风度不。乔木岂能忘故国，结茅聊复纪新亭。此君玉立傍无友，犹有幽禽静可听。著我数椽浮翠碧，借公一水漾琉璃。心闲境乐镇长好，拈起风光总是诗。竹边闻鹤思高举，松下观禽觉倦飞。幸有故书千帙在，呼儿共读嗣前徽。苍苔迹在堂无燕，绿水痕生沼自鱼。回首钓游徒感慨，何时复古喜而书。招来暇日频呼酒，买得清风不用金。月姊水妃无老态，天光野色有遗音。一室扫除才斗许，几番醉梦与梅清。雕戈翠节成何事，纸帐蒲团了此生。宜琴宜弈尤宜酒，种竹种梅仍种莲。意得无时不堪适，可人不只是荷天。剩种秫粳供靖节，要餐杞菊学天随。不知底事池塘梦，犹到边城月暗时。蜡英要占菊天破，玉树须乘梅雨培。金粟如来还出世，清香不许别花开。
和傅山父小园十咏
作者：李曾伯
朝代：宋

剖破藩篱出一头，要追岸壑老人游。
知他栽得花和竹，髣髴旧时风度不。
和傅山父小园十咏·其一
作者：李曾伯
朝代：宋
体裁：七言绝句

剖破藩篱出一头，要追岩壑老人游。知他栽得花和竹，髣髴旧时风度不。
和傅山父小园十咏·其七
作者：李曾伯
朝代：宋

一室扫除才斗许，几番醉梦与梅清。
琱戈翠节成何事，纸帐蒲团了此生。
和傅山父小园十咏·其七
作者：李曾伯
朝代：宋

一室扫除才斗许，几番醉梦与梅清。雕戈翠节成何事，纸帐蒲团了此生。
和傅山父小园十咏·其三
作者：李曾伯
朝代：宋

着我数椽浮翠碧，借公一水漾琉璃。
心闲境乐镇长好，拈起风光总是诗。
和傅山父小园十咏·其三
作者：李曾伯
朝代：宋

著我数椽浮翠碧，借公一水漾琉璃。心闲境乐镇长好，拈起风光总是诗。
和傅山父小园十咏·其九
作者：李曾伯
朝代：宋

剩种秫秔供靖节，要餐杞菊学天随。
不知底事池塘梦，犹到边城月暗时。
和傅山父小园十咏·其九
作者：李曾伯
朝代：宋

剩种秫粳供靖节，要餐杞菊学天随。不知底事池塘梦，犹到边城月暗时。
和傅山父小园十咏·其二
作者：李曾伯
朝代：宋
体裁：七言绝句

乔木岂能忘故国，结茅聊复纪新亭。此君玉立傍无友，犹有幽禽静可听。
和傅山父小园十咏·其二
作者：李曾伯
朝代：宋

乔木岂能忘故国，结茅聊復纪新亭。
此君玉立傍无友，犹有幽禽静可听。
和傅山父小园十咏·其五
作者：李曾伯
朝代：宋

苍苔迹在堂无燕，绿水痕生沼自鱼。回首钓游徒感慨，何时复古喜而书。
和傅山父小园十咏·其五
作者：李曾伯
朝代：宋

苍苔迹在堂无燕，绿水痕生沼自鱼。
回首钓游徒感慨，何时復古喜而书。
和傅山父小园十咏·其八
作者：李曾伯
朝代：宋
体裁：七言绝句

宜琴宜弈尤宜酒，种竹种梅仍种莲。意得无时不堪适，可人不只是荷天。
和傅山父小园十咏·其六
作者：李曾伯
朝代：宋
体裁：七言绝句

招来暇日频呼酒，买得清风不用金。月姊水妃无老态，天光野色有遗音。
和傅山父小园十咏·其十
作者：李曾伯
朝代：宋
体裁：七言绝句

蜡英要占菊天破，玉树须乘梅雨培。金粟如来还出世，清香不许别花开。
和傅山父小园十咏·其四
作者：李曾伯
朝代：宋
体裁：七言绝句

竹边闻鹤思高举，松下观禽觉倦飞。幸有故书千帙在，呼儿共读嗣前徽。
和傅山父小園十詠·其一
作者：李曾伯
朝代：宋

剖破藩籬出一頭，要追巖壑老人游。
知他栽得花和竹，髣髴舊時風度不。
和傅山父小園十詠·其一〇
作者：李曾伯
朝代：宋

蠟英要占菊天破，玉樹須乘梅雨培。
金粟如來還出世，清香不許別花開。
和傅山父小園十詠·其七
作者：李曾伯
朝代：宋

一室掃除才斗許，幾番醉夢與梅清。
琱戈翠節成何事，紙帳蒲團了此生。
和傅山父小園十詠·其三
作者：李曾伯
朝代：宋

著我數椽浮翠碧，借公一水漾琉璃。
心閑境樂鎮長好，拈起風光總是詩。
和傅山父小園十詠·其九
作者：李曾伯
朝代：宋

賸種秫秔供靖節，要餐杞菊學天隨。
不知底事池塘夢，猶到邊城月暗時。
和傅山父小園十詠·其二
作者：李曾伯
朝代：宋

喬木豈能忘故國，結茅聊復紀新亭。
此君玉立傍無友，猶有幽禽靜可聽。
和傅山父小園十詠·其五
作者：李曾伯
朝代：宋

蒼苔迹在堂無燕，綠水痕生沼自魚。
回首釣遊徒感慨，何時復古喜而書。
和傅山父小園十詠·其八
作者：李曾伯
朝代：宋

宜琴宜弈尤宜酒，種竹種梅仍種蓮。
意得無時不堪適，可人不只是荷天。
和傅山父小園十詠·其六
作者：李曾伯
朝代：宋

招來暇日頻呼酒，買得清風不用金。
月姊水妃無老態，天光野色有遺音。
和傅山父小園十詠·其四
作者：李曾伯
朝代：宋

竹邊聞鶴思高舉，松下觀禽覺倦飛。
幸有故書千帙在，呼兒共讀嗣前徽。
和傅山父紅梅韻·其一
作者：李曾伯
朝代：宋

獨立千林壓衆葩，正由風骨傲烟霞。
誰教群玉峰頭客，也染紅裙一幅紗。
和傅山父紅梅韻·其二
作者：李曾伯
朝代：宋

節士恥隨時世妝，若爲嫵媚著春裳。
何如清淡甘天分，莫與兒曹較色香。
和傅山父红梅韵
作者：李曾伯
朝代：宋

独立千林压众葩，正由风骨傲烟霞。谁教群玉峰头客，也染红裙一幅纱。节士耻随时世妆，若为妩媚著春裳。何如清淡甘天分，莫与儿曹较色香。
和傅山父红梅韵·其二
作者：李曾伯
朝代：宋

节士耻随时世妆，若为妩媚着春裳。
何如清淡甘天分，莫与儿曹较色香。
和傅山父红梅韵二首
作者：李曾伯
朝代：宋
体裁：七言绝句

独立千林压众葩，正由风骨傲烟霞。谁教群玉峰头客，也染红裙一幅纱。
和傅山父红梅韵二首
作者：李曾伯
朝代：宋

节士耻随时世妆，若为妩媚著春裳。何如清淡甘天分，莫与儿曹较色香。
和八窗叔雪中登楼韵
作者：李曾伯
朝代：宋

不夜城头着此亭，山川幻化抑何神。
高低地势平于水，穷富人家等是春。
一气中间知有造，四方上下了无尘。
烹茶读易从古适，不羡梁园作赋人。
和八窗叔雪中登楼韵
作者：李曾伯
朝代：宋

不夜城头着此亭，山川幻化抑何神。
高低地势平於水，穷富人家等是春。
一氯中间知有造，四方上下了无尘。
烹茶读易从古适，不羡梁园作赋人。
和八窗叔雪中登楼韵
作者：李曾伯
朝代：宋

不夜城头著此亭，山川幻化抑何神。高低地势平于水，穷富人家等是春。一气中间知有造，四方上下了无尘。烹茶读易从古适，不羡梁园作赋人。
和八窗叔雪中登樓韻
作者：李曾伯
朝代：宋

不夜城頭著此亭，山川幻化抑何神。
高低地勢平於水，窮富人家等是春。
一氣中間知有造，四方上下了無塵。
烹茶讀易從古適，不羨梁園作賦人。
和刘制参遗梅
作者：李曾伯
朝代：宋

群玉峰头惯见春，此花常寓雪霜仁。东风又促孤山去，应向香边念故人。感君寄我一枝春，雨虐风饕苦不仁。羞得玉奴浑不放，含香犹待浣溪人。
和刘制参遗梅·其一
作者：李曾伯
朝代：宋
体裁：七言绝句

群玉峰头惯见春，此花常寓雪霜仁。东风又促孤山去，应向香边念故人。
和刘制遗梅
作者：李曾伯
朝代：宋
体裁：七言绝句

感君寄我一枝春，雨虐风饕苦不仁。羞得玉奴浑不放，含香犹待浣溪人。
和刘制遗梅
作者：李曾伯
朝代：宋

群玉峰头惯见春，此花常寓雪霜仁。
东风又促进派孤山去，应向香边念故人。
和刘清叔檀溪韵
作者：李曾伯
朝代：宋

一溪清入汉江东，千载兴亡指雇中。自昔霸图成匹马，至今生气贯长虹。当时枉驾先诸葛，底事浮江后阿童。髀肉已生骓逝矣，空余款段踏尘红。
和刘清叔檀溪韵
作者：李曾伯
朝代：宋

一溪清入汉江东，千载兴亡指顾中。
自昔霸图成匹马，至今生气贯长虹。
当时枉驾先诸葛，底事浮江后阿童。
髀肉已生骓逝矣，空余款段踏尘红。
和刘清叔檀溪韵
作者：李曾伯
朝代：宋

一溪清入汉江东，千载兴亡指顾中。自昔霸图成匹马，至今生气贯长虹。当时枉驾先诸葛，底事浮江后阿童。髀肉已生骓逝矣，空馀款段踏尘红。
和刘清叔襄阳草庐韵
作者：李曾伯
朝代：宋

白马盟存矢弗寒，玩其肆矣肯泥蟠。风云未合星先陨，输与江东日月宽。万壑长松几岁寒，老龙曾向此中蟠。而今肯为苍生起，何止编方蜀顾宽。
和刘清叔襄阳草庐韵·其二
作者：李曾伯
朝代：宋
体裁：七言绝句

万壑长松几岁寒，老龙曾向此中蟠。而今肯为苍生起，何止编方蜀顾宽。
和刘清叔襄阳草庐韵二首
作者：李曾伯
朝代：宋

万壑长松几岁寒，老龙曾向此中蟠。而今肯为苍生起，何止编方蜀雇宽。
和刘清叔襄阳草庐韵二首
作者：李曾伯
朝代：宋
体裁：七言绝句

白马盟存矢弗寒，玩其肆矣肯泥蟠。风云未合星先陨，输与江东日月宽。
和刘清叔襄阳隆中行
作者：李曾伯
朝代：宋

老瞒晚当汉道卧，黑云触天月新破。英雄湖海应如响，独向南阳静中坐。当时不遇刘豫州，抱膝吟啸谁为酬。本图一旅复夏祀，岂为万户伸韩仇。彼攸官渡瑜夏口，非不功名咄嗟就。甘心蒿布嫁之子，肯以金夫易吾守。惜乎天下思汉心，是际不及西都深。皇天不祚机再失，马谡之败云长禽。空存遗庙千载后，过者犹知袒为右。呜呼龙乎如有灵，盍使胡营落天狗。
和刘清叔襄阳隆中行
作者：李曾伯
朝代：宋

老瞒晚当汉道卧，黑云触天月新破。
英雄湖海应如响，独向南阳静中坐。
当时不遇刘豫州，抱膝吟啸谁为酬。
本图一旅復夏祀，岂为万户伸韩仇。
彼攸官渡瑜夏口，非不功名咄嗟就。
甘心蒿布嫁之子，肯以金夫易吾守。
惜乎天下思汉心，是际不及西都深。
皇天不祚机再失，马谡之败云长禽。
空存遗庙千载后，过者犹知袒为右。
呜呼龙乎如有灵，盍使胡营落天狗。
和刘疏轩雪堂韵
作者：李曾伯
朝代：宋

因君郢调问前踪，贤者斯能乐雪宫。四海香名寰宇外，百年公论党碑中。癯然鹤骨存生气，寂甚鸾胶续古风。留得墨池芳润在，划玄犹可忆扬雄。
和刘疏轩雪堂韵
作者：李曾伯
朝代：宋
体裁：七言律诗

因君郢调问前踪，贤者斯能乐雪宫。四海香名寰宇外，百年公论党碑中。癯然鹤骨存生气，寂甚鸾胶续古风。留得墨池芳润在，草玄犹可忆扬雄。
和刘舍人咏雪
作者：李曾伯
朝代：宋
体裁：七言律诗

怪见漫空万蝶狂，须臾色界眩昏黄。风姨知费几番信，天女才施半面妆。笔底诗徒和冰柱，酒边舞已失霓裳。梁园甚恨孤佳约，一笑吟梅且擅场。
和刘舍人咏雪
作者：李曾伯
朝代：宋

怪见漫空万蝶狂，须臾色界眩昏黄。
风姨知费几番信，天女纔施半面妆。
笔底诗徒和冰柱，酒边舞已失霓裳。
梁园甚恨孤佳约，一笑吟梅且擅场。
和刘舍人咏鞦韆
作者：李曾伯
朝代：宋
体裁：七言律诗

院落阴阴捲昼帘，綵绳高挂矗青天。纤腰对蹴争先起，香汗交流倦欲眠。花畔惊呼簪珥坠，柳梢时出綵罗鲜。可怜墙外行人恼，应费长安酒价千。
和刘舍人夏雨喜霁
作者：李曾伯
朝代：宋

古戍春归叹寂寥，老槐阴下鬓萧萧。
正愁雨久人情厌，且喜天晴物意饶。
歌吹遏云传白苎，旌旗拂日翳红蕉。
月边休听啼鹃恨，只把诗篇与酒销。
和刘舍人夏雨喜霁
作者：李曾伯
朝代：宋

古戍春归叹寂寥，老槐阴下鬓萧萧。正愁雨久人情厌，且喜天晴物意饶。歌吹遏云传白苧，旌旗拂日翳红蕉。月边休听啼鹃恨，只把诗篇与酒销。
和別制垣金陵勸駕韻
作者：李曾伯
朝代：宋

殷勤儒帥餞圖南，文物彬彬歲比三。
遠業相期唐進士，流風一洗晉清談。
歌陳呦鹿筵初宴，分揣庸駑乘莫驂。
好向瓊林待公衮，杏園春色正紅酣。
和别制垣金陵劝驾韵
作者：李曾伯
朝代：宋
体裁：七言律诗

殷勤儒帅饯图南，文物彬彬岁比三。远业相期唐进士，流风一洗晋清谈。歌陈呦鹿筵初宴，分揣庸驽乘莫骖。好向琼林待公衮，杏园春色正红酣。
和制干陈循道惠鹤韵
作者：李曾伯
朝代：宋
体裁：七言律诗

怪得中宵梦羽衣，诗来恍见九皋飞。期君与共淮淝捷，舍我曷为缑岭归。愧乏缠腰娱綵服，喜将闻唳到柴扉。凌云岂是笼中物，要学当年老令威。
和制幹陳循道惠鶴韻
作者：李曾伯
朝代：宋

怪得中宵夢羽衣，詩來恍見九臯飛。
期君與共淮淝捷，舍我曷爲緱嶺歸。
愧乏纏腰娛綵服，喜將聞唳到柴扉。
凌雲豈是籠中物，要學當年老令威。
和劉制參遺梅·其一
作者：李曾伯
朝代：宋

群玉峰頭慣見春，此花常寓雪霜仁。
東風又促孤山去，應向香邊念故人。
和劉制參遺梅·其二
作者：李曾伯
朝代：宋

感君寄我一枝春，雨虐風饕苦不仁。
羞得玉奴渾不放，含香猶待浣溪人。
和劉清叔檀溪韻
作者：李曾伯
朝代：宋

一溪清入漢江東，千載興亡指顧中。
自昔霸圖成匹馬，至今生氣貫長虹。
當時枉駕先諸葛，底事浮江後阿童。
髀肉已生騅逝矣，空餘款段踏塵紅。
和劉清叔襄陽草廬韻·其一
作者：李曾伯
朝代：宋

白馬盟存矢弗寒，玩其肆矣肯泥蟠。
風雲未合星先隕，輸與江東日月寬。
和劉清叔襄陽草廬韻·其二
作者：李曾伯
朝代：宋

萬壑長松幾歲寒，老龍曾向此中蟠。
而今肯爲蒼生起，何止編方蜀顧寬。
和劉清叔襄陽隆中行
作者：李曾伯
朝代：宋

老瞞晚當漢道卧，黑雲觸天月新破。
英雄湖海應如響，獨向南陽靜中坐。
當時不遇劉豫州，抱膝吟嘯誰爲酬。
本圖一旅復夏祀，豈爲萬戶伸韓仇。
彼攸官渡瑜夏口，非不功名咄嗟就。
甘心蒿布嫁之子，肯以金夫易吾守。
惜乎天下思漢心，是際不及西都深。
皇天不祚機再失，馬謖之敗雲長禽。
空存遺廟千載後，過者猶知袒爲右。
嗚呼龍乎如有靈，盍使胡營落天狗。
和劉疏軒雪堂韻
作者：李曾伯
朝代：宋

因君郢調問前蹤，賢者斯能樂雪宮。
四海香名寰宇外，百年公論黨碑中。
癯然鶴骨存生氣，寂甚鸞膠續古風。
留得墨池芳潤在，草玄猶可憶揚雄。
和劉舍人咏鞦韆
作者：李曾伯
朝代：宋

院落陰陰捲晝簾，綵繩高掛矗青天。
纖腰對蹴爭先起，香汗交流倦欲眠。
花畔驚呼簪珥墜，柳梢時出綵羅鮮。
可憐牆外行人惱，應費長安酒價千。
和劉舍人夏雨喜霽
作者：李曾伯
朝代：宋

古戍春歸歎寂寥，老槐陰下鬢蕭蕭。
正愁雨久人情厭，且喜天晴物意饒。
歌吹遏雲傳白苧，旌旗拂日翳紅蕉。
月邊休聽啼鵑恨，只把詩篇與酒銷。
和劉舍人詠雪
作者：李曾伯
朝代：宋

怪見漫空萬蝶狂，須臾色界眩昏黄。
風姨知費幾番信，天女纔施半面妝。
筆底詩徒和冰柱，酒邊舞已失霓裳。
梁園甚恨孤佳約，一笑吟梅且擅場。
和吳叔永見寄韻·其一
作者：李曾伯
朝代：宋

眼空凡馬絕全牛，肯念江萍萬里浮。
一倡朱絃補騷雅，片言華衮續春秋。
禮羅自昔須溫造，文館而今欠薛收。
要任丘墟百年責，慎毋樽俎上南樓。
和吳叔永見寄韻·其二
作者：李曾伯
朝代：宋

詩懷今古浩無垠，誰寄梅花隴首人。
芻豢悅心文字趣，筌蹄忘象性情真。
相望夜月袁宏渚，一洗西風庾亮塵。
我欲蓴鱸便歸去，雁來應問五湖春。
和吳居父江陵雄楚樓韻
作者：李曾伯
朝代：宋

歲月等新戍，風烟只舊遊。
柳薇今堡障，蘋蓼古滄洲。
索句慚巴和，懷人笑楚優。
中原雖在目，無事莫登樓。
和吴叔永见寄韵
作者：李曾伯
朝代：宋

眼空凡马绝全牛，肯念江萍万里浮。一倡朱弦补骚雅，片言华衮续春秋。礼罗自昔须温造，文馆而今欠薛收。要任丘墟百年责，慎毋樽俎上南楼。诗怀今古浩无垠，谁寄梅花陇首人。刍豢悦心文字趣，筌蹄忘象性情真。相望夜月袁宏渚，一洗西风庾亮尘。我欲莼鲈便归去，雁来应问五湖春。
和吴叔永见寄韵
作者：李曾伯
朝代：宋

诗怀今古浩无垠，谁寄梅花陇首人。刍豢悦心文字趣，筌蹄忘象性情真。相望夜月袁宏渚，一洗西风庚亮尘。我欲莼鲈便归去，雁来应问五湖春。
和吴叔永见寄韵·其一
作者：李曾伯
朝代：宋

眼空凡马绝全牛，肯念江萍万里浮。一倡朱弦补骚雅，片言华衮续春秋。礼罗自昔须温造，文馆而今欠薛收。要任丘墟百年责，慎毋樽俎上南楼。
和吴叔永见寄韵·其一
作者：李曾伯
朝代：宋

眼空凡马绝全牛，肯念江萍万里浮。
一倡朱絃补骚雅，片言华衮续春秋。
礼罗自昔须温造，文馆而今欠薛收。
要任丘墟百年责，慎毋樽俎上南楼。
和吴叔永见寄韵·其二
作者：李曾伯
朝代：宋
体裁：七言律诗

诗怀今古浩无垠，谁寄梅花陇首人。刍豢悦心文字趣，筌蹄忘象性情真。相望夜月袁宏渚，一洗西风庾亮尘。我欲莼鲈便归去，雁来应问五湖春。
和吴居父江陵雄楚楼韵
作者：李曾伯
朝代：宋

岁月等新戍，风烟只旧游。
柳薇今堡障，苹蓼古沧洲。
索句惭巴和，怀人笑楚优。
中原虽在目，无事莫登楼。
和吴居父江陵雄楚楼韵
作者：李曾伯
朝代：宋

岁月等新戍，风烟只旧游。柳薇今堡障，蘋蓼古沧洲。索句惭巴和，怀人笑楚优。中原虽在目，无事莫登楼。
和吴居父江陵雄楚楼韵
作者：李曾伯
朝代：宋

岁月等新戍，风烟只旧游。柳薇今堡障，频蓼古沧洲。索句惭巴和，怀人笑楚优。中原虽在目，无事莫登楼。
和周昞仲过踏洞滩
作者：李曾伯
朝代：宋

堪怜墳上舟难，争似山坳住舍安。
雷鼓喧呼人挽才缆，风鬟笑语女盘滩。
倦凭秫酒生春思，愁怯衾裘御夜寒。
多谢新诗慰牢落，灯前一笑病怀宽。
和周昞仲过踏洞滩
作者：李曾伯
朝代：宋

堪怜濆淖上舟难，争似山坳住舍安。
雷鼓喧呼人挽缆，风鬟笑语女盘滩。
倦凭秫酒生春思，愁怯衾裘御夜寒。
多谢新诗慰牢落，灯前一笑病怀宽。
和周昞仲過踏洞灘
作者：李曾伯
朝代：宋

堪憐濆淖上舟難，爭似山坳住舍安。
雷鼓喧呼人挽纜，風鬟笑語女盤灘。
倦憑秫酒生春思，愁怯衾裘禦夜寒。
多謝新詩慰牢落，燈前一笑病懷寬。
和周炳仲过踏洞滩
作者：李曾伯
朝代：宋

堪怜濆淖上舟难，争似山坳住舍安。雷鼓喧呼人挽缆，风鬟笑语女盘滩。倦凭秫酒生春思，愁怯衾裘禦夜寒。多谢新诗慰牢落，灯前一笑病怀宽。
和士友傅勉之喜雨韵
作者：李曾伯
朝代：宋

老生本不学军旅，来护荆州国门户。
惭无善政格休征，未能雨十与风五。
今年甫幸登麦喜，入夏又以槁苗苦。
骄阳杲杲地欲赤，身愿为骍措无所。
瓣香惟有老天告，难以中心共人语。
当知岁计国计关，不但区区饱吾楚。
我持皇穹不绝物，宁忍赤子失其乳。
弥旬果尔三沛泽，靡间西郊与南亩。
灌园遂省桔槹力，行道奚忧豆箪呼。
农皆眉间有色喜，士亦胸中以奇吐。
炎埃万里一洗空，手扇为之却纨羽。
我愿天地朝野和，常若渊泉以时溥。
多谢丰隆屏翳已奏功，毋使吾民復咨雨。
和士友傅勉之喜雨韵
作者：李曾伯
朝代：宋

老生本不学军旅，来护荆州国门户。惭无善政格休徵，未能雨十与风五。今年甫幸登麦喜，入夏又以槁苗苦。骄阳杲杲地欲赤，身原为骍措无所。瓣香惟有老天告，难以中心共人语。当知岁计国计关，但区区饱吾楚。我持皇穹不绝物，宁忍赤子失其乳。弥旬果尔三沛泽，靡间西郊与南亩。灌园遂省桔槔力，行道奚忧豆箪呼。农皆眉间有色喜，士亦胸中以奇吐。炎埃万里一洗空，手扇为之却纨羽。我原天地朝野和，常若渊泉以时溥。多谢丰隆屏翳已奏功，毋使吾民复咨雨。
和士友傅勉之喜雨韵
作者：李曾伯
朝代：宋

老生本不学军旅，来护荆州国门户。惭无善政格休徵，未能雨十与风五。今年甫幸登麦喜，入夏又以槁苗苦。骄阳杲杲地欲赤，身愿为骍措无所。瓣香惟有老天告，难以中心共人语。当知岁计国计关，不但区区饱吾楚。我持皇穹不绝物，宁忍赤子失其乳。弥旬果尔三沛泽，靡间西郊与南亩。灌园遂省桔槔力，行道奚忧豆箪呼。农皆眉间有色喜，士亦胸中以奇吐。炎埃万里一洗空，手扇为之却纨羽。我愿天地朝野和，常若渊泉以时溥。多谢丰隆屏翳已奏功，毋使吾民复咨雨。
和士友傅勉之喜雨韵
作者：李曾伯
朝代：宋

老生本不學軍旅，來護荆州國門戶。
慚無善政格休徵，未能雨十與風五。
今年甫幸登麥喜，入夏又以槁苗苦。
驕陽杲杲地欲赤，身願爲騂措無所。
瓣香惟有老天告，難以中心共人語。
當知歲計國計關，不但區區飽吾楚。
我持皇穹不絕物，寧忍赤子失其乳。
彌旬果爾三沛澤，靡間西郊與南畝。
灌園遂省桔槹力，行道奚憂豆簞呼。
農皆眉間有色喜，士亦胸中以奇吐。
炎埃萬里一洗空，手扇爲之却紈羽。
我願天地朝野和，常若淵泉以時溥。
多謝豐隆屏翳已奏功，毋使吾民復咨雨。
和夔門開濟堂韻
作者：李曾伯
朝代：宋

世事紛更局面棋，滔滔逝水只東之。
幾堆頑石鬼神護，一節高風今古奇。
司馬豈能無戰壘，卧龍祗合在籌帷。
將星一落空遺恨，費盡詩人幾許詩。
和夔门开济堂韵
作者：李曾伯
朝代：宋
体裁：七言律诗

世事纷更局面棋，滔滔逝水只东之。几堆顽石鬼神护，一节高风今古奇。司马岂能无战垒，卧龙祗合在筹帷。将星一落空遗恨，费尽诗人几许诗。
和尤帅长赠郑通庵韵
作者：李曾伯
朝代：宋

生涯休问粟储瓶，有酒盈樽不用醒。已分我生箕斗直，车船奚用命奴星。此别何年此会重，翁无占我我占翁。我官翁卜无相远，闻早归欤计则同。
和尤帅长赠郑通庵韵·其一
作者：李曾伯
朝代：宋

生涯休问粟储缾，有酒盈樽不用醒。
已分我生箕斗直，车船奚用命奴星。
和尤帅长赠郑通庵韵二首
作者：李曾伯
朝代：宋
体裁：七言绝句

此别何年此会重，翁无占我我占翁。我官翁卜无相远，闻早归欤计则同。
和尤帅长赠郑通庵韵二首
作者：李曾伯
朝代：宋

生涯休问粟储瓶，有酒盈樽不用醒。已分我生箕斗直，车船奚用命奴星。
和尤帥長贈鄭通庵韻·其一
作者：李曾伯
朝代：宋

生涯休問粟儲缾，有酒盈樽不用醒。
已分我生箕斗直，車船奚用命奴星。
和尤帥長贈鄭通庵韻·其二
作者：李曾伯
朝代：宋

此別何年此會重，翁無占我我占翁。
我官翁卜無相遠，聞早歸歟計則同。
和幕府稅巽父弔陳任二諫議韻
作者：李曾伯
朝代：宋

出門三十里平原，仰止高山禮甚專。
烈日秋霜千祀後，寒烟荒草兩塋前。
一瞻文獻生何晚，三歎姦邪死不先。
臣也不忠宜共戒，烝嘗何惜更加籩。
和幕府税巽父吊陈任二谏议韵
作者：李曾伯
朝代：宋

出门三十里平原，仰上高山礼甚专。烈日秋霜千祀后，寒烟荒草两茔前。一瞻文献生何晚，三叹奸邪死不先。臣也不忠宜共戒，烝尝何惜更加笾。
和幕府税巽父吊陈任二谏议韵
作者：李曾伯
朝代：宋

出门三十里平原，仰止高山礼甚专。烈日秋霜千祀后，寒烟荒草两茔前。一瞻文献生何晚，三叹奸邪死不先。臣也不忠宜共戒，烝尝何惜更加笾。
和幕府税巽父弔陈任二谏议韵
作者：李曾伯
朝代：宋

出门三十里平原，仰止高山礼甚专。
烈日秋霜千祀后，寒烟荒草两茔前。
一瞻文献生何晚，三叹姦邪死不先。
臣也不忠宜共戒，烝尝何惜更加笾。
和总幕刘景文题杜立斋遗翰诗韵
作者：李曾伯
朝代：宋
体裁：七言律诗

一老风流两社间，至今膏馥尚留残。典刑已矣墨犹润，生死以之盟未寒。淮海属心知士苦，山林投分只儒酸。灯前掩袂空三叹，盍与传诸琬琰看。
和晦庵先生定王台韵
作者：李曾伯
朝代：宋

前王千载后，奕代几人来。汉事一抔土，湘祠数仞台。山容青拱揖，树影绿周回。客有登临者，犹存陟屺哀。
和晦庵先生定王台韵
作者：李曾伯
朝代：宋

前王千载后，奕代几人来。
汉事一抔土，湘祠数仞台。
山容青拱揖，树影绿周迴。
客有登临者，犹存陟屺哀。
和晦庵先生定王臺韻
作者：李曾伯
朝代：宋

前王千載後，奕代幾人來。
漢事一抔土，湘祠數仞臺。
山容青拱揖，樹影綠周迴。
客有登臨者，猶存陟屺哀。
和水竹梅烛韵
作者：李曾伯
朝代：宋

南枝肯领众芳随，一占冠名在处知。
摸索暗中香自别，底须绛蜡逼轻肌。
和水竹梅烛韵
作者：李曾伯
朝代：宋

南枝肯领众芳随，一点冠名在处知。摸索暗中香自别，底须绛蜡逼轻肌。谁将花烛聘东风，与海棠时恨不同。意已不求真会合，何妨一白对千红。
和水竹梅烛韵·其一
作者：李曾伯
朝代：宋
体裁：七言绝句

南枝肯领众芳随，一点冠名在处知。摸索暗中香自别，底须绛蜡逼轻肌。
和水竹梅烛韵·其二
作者：李曾伯
朝代：宋
体裁：七言绝句

谁将花烛聘东风，与海棠时恨不同。意已不求真会合，何妨一白对千红。
和水竹梅燭韻·其一
作者：李曾伯
朝代：宋

南枝肯領衆芳隨，一點冠名在處知。
摸索暗中香自別，底須絳蠟逼輕肌。
和水竹梅燭韻·其二
作者：李曾伯
朝代：宋

誰將花燭聘東風，與海棠時恨不同。
意已不求真會合，何妨一白對千紅。
和江陵闕幹風雨問訊虛舟韻·其一
作者：李曾伯
朝代：宋

使君簾幕鎖香篝，方把千金製一裘。
好是孤燈風雨夢，夜深直度野人舟。
和江陵闕幹風雨問訊虛舟韻·其二
作者：李曾伯
朝代：宋

無人載酒到聯轡，有客携琴午扣扉。
却羨渚宮魚爲樂，菰蒲深處日相依。
和江陵阙干风雨问讯虚舟韵
作者：李曾伯
朝代：宋

使君帘幕锁香篝，方把千金制一裘。好是孤灯风雨梦，夜深直度野人舟。无人载酒到联辔，有客携琴午扣扉。却羡渚宫鱼为乐，菰蒲深处日相依。
和江陵阙干风雨问讯虚舟韵·其一
作者：李曾伯
朝代：宋
体裁：七言绝句

使君帘幕锁香篝，方把千金制一裘。好是孤灯风雨梦，夜深直度野人舟。
和江陵阙干风雨问讯虚舟韵二首
作者：李曾伯
朝代：宋

使君帘幕锁香篝，广马千金制一裘。好是孤灯风雨梦，夜深直度野人舟。
和江陵阙干风雨问讯虚舟韵二首
作者：李曾伯
朝代：宋
体裁：七言绝句

无人载酒到联辔，有客携琴午扣扉。却羡渚宫鱼为乐，菰蒲深处日相依。
和清汀蒋省干酒色财气韵
作者：李曾伯
朝代：宋

烂醉非生涯，小人若甘醴。斧斤戕天和，狂药害正礼。可惜竹溪逸，吵饮颍之水。名教有余乐，公未知趣耳。
和清汀蒋省干酒色财气韵
作者：李曾伯
朝代：宋

纲者弃鱼小，错人贪鹿肥。
不见阿堵物，见恶宁馨儿。
铜山变荆棘，锦帐启藩篱。
万物与同毁，千驷吾何为。
和清湘蒋省干酒色财气韵
作者：李曾伯
朝代：宋

烂醉非生涯，小人若甘醴。斧斤戕天和，狂药害正礼。可惜竹溪逸，不饮颍之水。名教有馀乐，公未知趣耳。风花落春红，岁寒傲霜竹。彼欲褒姒笑，焉知周人哭。白发悲梨园，芳草惨金谷。无使桑间音，乱我杏坛曲。网者弃鱼小，猎人贪鹿肥。不见阿堵物，见恶宁馨儿。铜山变荆棘，锦帐启藩篱。万物与同毁，千驷吾何为。乾坤一枰棋，今古一杯酒。悲哉易水筑，陋矣鸿门斗。将军跨下出，宰相篑中有。唾面使自乾，拭之费人手。
和清湘蒋省干酒色财气韵·其一
作者：李曾伯
朝代：宋

烂醉非生涯，小人若甘醴。
斧斤戕天和，狂药害正礼。
可惜竹溪逸，不饮颍之水。
名教有余乐，公未知趣耳。
和清湘蒋省干酒色财气韵·其一
作者：李曾伯
朝代：宋

烂醉非生涯，小人若甘醴。斧斤戕天和，狂药害正礼。可惜竹溪逸，不饮颍之水。名教有馀乐，公未知趣耳。
和清湘蒋省干酒色财气韵·其三
作者：李曾伯
朝代：宋
体裁：古风

网者弃鱼小，猎人贪鹿肥。不见阿堵物，见恶宁馨儿。铜山变荆棘，锦帐启藩篱。万物与同毁，千驷吾何为。
和清湘蒋省干酒色财气韵·其二
作者：李曾伯
朝代：宋

风花落春红，岁寒傲霜竹。彼欲褒姒笑，焉知周人哭。白发悲梨园，芳草惨金谷。无使桑间音，乱我杏坛曲。
和清湘蒋省干酒色财气韵·其二
作者：李曾伯
朝代：宋

风花落春红，岁寒傲霜竹。
彼欲褒姒笑，焉知周人哭。
白髮悲梨园，芳草惨金谷。
无使桑间音，乱我杏坛曲。
和清湘蒋省干酒色财气韵·其四
作者：李曾伯
朝代：宋

乾坤一枰棋，今古一杯酒。悲哉易水筑，陋矣鸿门斗。将军跨下出，宰相篑中有。唾面使自乾，拭之费人手。
和清湘蒋省干酒色财气韵·其四
作者：李曾伯
朝代：宋

干坤一枰棋，今古一杯酒。
悲哉易水筑，陋矣鸿门斗。
将军跨下出，宰相篑中有。
唾面使自干，拭之费人手。
和清湘蔣省幹酒色財氣韻·其一
作者：李曾伯
朝代：宋

爛醉非生涯，小人若甘醴。
斧斤戕天和，狂藥害正禮。
可惜竹溪逸，不飲潁之水。
名教有餘樂，公未知趣耳。
和清湘蔣省幹酒色財氣韻·其三
作者：李曾伯
朝代：宋

網者棄魚小，獵人貪鹿肥。
不見阿堵物，見惡寧馨兒。
銅山變荆棘，錦帳啟藩籬。
萬物與同毀，千駟吾何爲。
和清湘蔣省幹酒色財氣韻·其二
作者：李曾伯
朝代：宋

風花落春紅，歲寒傲霜竹。
彼欲褒姒笑，焉知周人哭。
白髮悲梨園，芳草慘金谷。
無使桑間音，亂我杏壇曲。
和清湘蔣省幹酒色財氣韻·其四
作者：李曾伯
朝代：宋

乾坤一枰棋，今古一杯酒。
悲哉易水筑，陋矣鴻門斗。
將軍跨下出，宰相簣中有。
唾面使自乾，拭之費人手。
和清湘驛頤齋韻
作者：李曾伯
朝代：宋

天與粵相接，嶺由秦始開。
隔林禽散亂，尋壘燕驚猜。
芳草春無盡，長亭人幾來。
山川作時雨，萬里洗烟埃。
和清湘驿颐斋韵
作者：李曾伯
朝代：宋
体裁：五言律诗

天与粤相接，岭由秦始开。隔林禽散乱，寻垒燕惊猜。芳草春无尽，长亭人几来。山川作时雨，万里洗烟埃。
和清湘驿颐斋韵
作者：李曾伯
朝代：宋

天与粤相接，岭由秦始开。隔林禽散乱，寻垒禽散乱，寻垒燕惊猜。芳草无尽其，长亭人几来。山川昨时雨，万里洗烟埃。
和王潛齋韻送聞人松菴·其一
作者：李曾伯
朝代：宋

田園蕪矣好東歸，今昨從渠較是非。
荷子遠來無所問，江湖雅志莫相違。
和王潛齋韻送聞人松菴·其二
作者：李曾伯
朝代：宋

子之爲術我爲官，以易占之火在山。
同在雙湖湖上住，大家携手故鄉還。
和王潜斋韵送闻人松庵
作者：李曾伯
朝代：宋

田园芜矣好东归，今昨从渠较是非。荷子远来无所问，江湖雅志莫相违。子之为术我为官，以易占之火在山。同在双湖湖上住，大家携手故乡还。
和王潜斋韵送闻人松庵二首
作者：李曾伯
朝代：宋
体裁：七言绝句

子之为术我为官，以易占之火在山。同在双湖湖上住，大家携手故乡还。
和王潜斋韵送闻人松庵二首
作者：李曾伯
朝代：宋
体裁：七言绝句

田园芜矣好东归，今昨从渠较是非。荷子远来无所问，江湖雅志莫相违。
和疏軒琵琶亭韻
作者：李曾伯
朝代：宋

高亭俯瞰蓼蘋洲，人老香山月自秋。
過耳好音堪一笑，傷心往事只輕漚。
休嗟塞上明妃調，且送江頭過客舟。
壯士肯爲兒女淚，柔腸一任惱蘇州。
和疏轩琵琶亭韵
作者：李曾伯
朝代：宋

高亭俯瞰蓼苹洲，人老香山月自秋。过耳好音堪一笑，伤心往事只轻沤。休嗟塞上明妃调，且送江头过客舟。壮士肯为儿女泪，柔肠一任恼苏州。
和疏轩琵琶亭韵
作者：李曾伯
朝代：宋

高亭俯瞰蓼蘋洲，人老香山月自秋。过耳好音堪一笑，伤心往事只轻沤。休嗟塞上明妃调，且送江头过客舟。壮士肯为儿女泪，柔肠一任恼苏州。
和總幕劉景文題杜立齋遺翰詩韻
作者：李曾伯
朝代：宋

一老風流兩社間，至今膏馥尚留殘。
典刑已矣墨猶潤，生死以之盟未寒。
淮海屬心知士苦，山林投分只儒酸。
燈前掩袂空三歎，盍與傳諸琬琰看。
和罗季能上已羽池送客
作者：李曾伯
朝代：宋

一雨洗红蔫，春深昼欲眠。
绿潭波滉漾，紫陌骑联翩。
禊事怀觞豆，官身苦槛圈。
只今王逸少，重见羽池边。
和罗季能上巳习池送客
作者：李曾伯
朝代：宋
体裁：五言律诗

一雨洗红蔫，春深昼欲眠。绿潭波滉漾，紫陌骑联翩。禊事怀觞豆，官身苦槛圈。只今王逸少，重见习池边。
和羅季能上巳習池送客
作者：李曾伯
朝代：宋

一雨洗紅蔫，春深晝欲眠。
綠潭波滉漾，紫陌騎聯翩。
禊事懷觴豆，官身苦檻圈。
只今王逸少，重見習池邊。
和萧应父赠黄子芸韵
作者：李曾伯
朝代：宋
体裁：七言律诗

久负诗坛第一评，肯教栖凤久榛荆。西堂有梦堪追谢，北海何书可荐衡。匹马归来嗟我俗，孤鸿吟对羡君清。霜前蟹嫩新篘美，为问江头潮已生。
和萧石城袖示壬午李漕革夫劝驾诗
作者：李曾伯
朝代：宋
体裁：七言律诗

阅三十载墨犹新，公是当时第一人。马革伏波惭立柱，羊裘严濑老垂纶。观宾可以观其主，在子胜如在乃身。多少汗颜君袖手，凭谁举酒问穹旻。
和蒋志父春风亭韵
作者：李曾伯
朝代：宋

不须举扇障西风，且付黄花一笑中。渐喜卢㕙成两毙，仍愁蜂蚁起群雄。未能长策辕从北，果有真儒辙岂东。老我数奇何所用，快教儿辈学从戎。谁能草檄愈头风，有酒时时共一中。莫把丹青羡苏武，且将玄白玩扬雄。将军事在龙荒北，客子心驰马首东。休笑晋朝人物少，犹知口不道和戎。
和蒋志父春风亭韵·其一
作者：李曾伯
朝代：宋
体裁：七言律诗

不须举扇障西风，且付黄花一笑中。渐喜卢㕙成两毙，仍愁蜂蚁起群雄。未能长策辕从北，果有真儒辙岂东。老我数奇何所用，快教儿辈学从戎。
和蒋志父春风亭韵·其二
作者：李曾伯
朝代：宋
体裁：七言律诗

谁能草檄愈头风，有酒时时共一中。莫把丹青羡苏武，且将玄白玩扬雄。将军事在龙荒北，客子心驰马首东。休笑晋朝人物少，犹知口不道和戎。
和蔣志父春風亭韻·其一
作者：李曾伯
朝代：宋

不須舉扇障西風，且付黄花一笑中。
漸喜盧㕙成兩斃，仍愁蜂蟻起群雄。
未能長策轅從北，果有真儒轍豈東。
老我數奇何所用，快教兒輩學從戎。
和蔣志父春風亭韻·其二
作者：李曾伯
朝代：宋

誰能草檄愈頭風，有酒時時共一中。
莫把丹青羨蘇武，且將玄白玩揚雄。
將軍事在龍荒北，客子心馳馬首東。
休笑晉朝人物少，猶知口不道和戎。
和蕭應父贈黄子芸韻
作者：李曾伯
朝代：宋

久負詩壇第一評，肯教棲鳳久榛荆。
西堂有夢堪追謝，北海何書可薦衡。
匹馬歸來嗟我俗，孤鴻吟對羨君清。
霜前蟹嫩新篘美，爲問江頭潮已生。
和蕭石城袖示壬午李漕革夫勸駕詩
作者：李曾伯
朝代：宋

閲三十載墨猶新，公是當時第一人。
馬革伏波慚立柱，羊裘嚴瀨老垂綸。
觀賓可以觀其主，在子勝如在乃身。
多少汗顔君袖手，憑誰舉酒問穹旻。
和袁提刑咏雪
作者：李曾伯
朝代：宋

羽卫鬖髿万玉然，元从绣斧下青天。分明要与荆人看，苍桧擎枝一节坚。剪出瑶英顷刻飞，欠加天女锦云机。虚皇瑞报调羹信，添得梅花略似肥。
和袁提刑咏雪·其一
作者：李曾伯
朝代：宋
体裁：七言绝句

羽卫鬖髿万玉然，元从绣斧下青天。分明要与荆人看，苍桧擎枝一节坚。
和袁提刑咏雪·其一
作者：李曾伯
朝代：宋

羽衛鬖髿萬玉然，元從繡斧下青天。
分明要與荆人看，蒼檜擎枝一節堅。
和袁提刑咏雪·其二
作者：李曾伯
朝代：宋

剪出瑶英頃刻飛，欠加天女錦雲機。
虛皇瑞報調羹信，添得梅花略似肥。
和袁提刑咏雪·其二
作者：李曾伯
朝代：宋
体裁：七言绝句

剪出瑶英顷刻飞，欠加天女锦云机。虚皇瑞报调羹信，添得梅花略似肥。
和褚县丞韵
作者：李曾伯
朝代：宋

世味宁如道味浓，谁令小屋卧元龙。何当谈笑与双璧，乃假吟哦对二松。倾盖正欣留槜李，归樯底事取潘葑。先生且办弦歌计，莫虑瓶无斗粟舂。拍拍新书一纸春，相逢牢落易相亲。霸陵李广方嗟老，阙里原思乃叹贫。顾我栖迟甘一壑，感君慰藉重千钧。灯前欲和梅花引，病发飘飘满面尘。
和褚县丞韵
作者：李曾伯
朝代：宋

哦松之去争能诵，载月而归取甚廉。
诲掖尚我忘后进，典刑真不愧前瞻。
新诗慰藉知三复，雅意勤渠示一谦。
原问閒中读书味，鱼熊何以得而兼。
和褚县丞韵
作者：李曾伯
朝代：宋

哦松之去争能诵，载月而归取甚廉。诲掖尚无忘后进，典刑真不愧前瞻。新诗慰藉知三复，雅意勤渠示一谦。愿问閒中读书味，鱼熊何以得而兼。
和褚县丞韵
作者：李曾伯
朝代：宋

哦松之去争能诵，载月而归取甚廉。
诲掖尚无忘后进，典刑真不愧前瞻。
新诗慰藉知三復，雅意勤渠示一谦。
愿问閒中读书味，鱼熊何以得而兼。
和褚县丞韵·其二
作者：李曾伯
朝代：宋

拍拍新书一纸春，相逢牢落易相亲。霸陵李广方嗟老，阙里原思乃叹贫。顾我栖迟甘一壑，感君慰藉重千钧。灯前欲和梅花引，病发飘飘满面尘。
和褚县丞韵·其二
作者：李曾伯
朝代：宋

拍拍新书一纸春，相逢牢落易相亲。
霸陵李广方嗟老，阙里原思乃叹贫。
顾我栖迟甘一壑，感君慰藉重千钧。
灯前欲和梅花引，病髮飘飘满面尘。
和褚縣丞韻
作者：李曾伯
朝代：宋

哦松之去爭能誦，載月而歸取甚廉。
誨掖尚無忘後進，典刑真不愧前瞻。
新詩慰藉知三復，雅意勤渠示一謙。
願問閒中讀書味，魚熊何以得而兼。
和褚縣丞韻·其一
作者：李曾伯
朝代：宋

世味寧如道味濃，誰令小屋卧元龍。
何當談笑與雙璧，乃假吟哦對二松。
傾蓋正欣留槜李，歸檣底事取潘葑。
先生且辦弦歌計，莫慮瓶無斗粟舂。
和褚縣丞韻·其二
作者：李曾伯
朝代：宋

拍拍新書一紙春，相逢牢落易相親。
霸陵李廣方嗟老，闕里原思乃歎貧。
顧我棲遲甘一壑，感君慰藉重千鈞。
燈前欲和梅花引，病髮飄飄滿面塵。
和褚肥丞韵二首
作者：李曾伯
朝代：宋
体裁：七言律诗

世味宁如道味浓，谁令小屋卧元龙。何当谈笑与双璧，乃假吟哦对二松。倾盖正欣留槜李，归樯底事取潘葑。先生且办弦歌计，莫虑瓶无斗粟舂。
和褚肥丞韵二首
作者：李曾伯
朝代：宋

拍拍新书一纸春，相逢牢落易相亲。
霸陵李广方嗟老，阙里原思乃叹贫。
雇我栖迟甘一壑，感君慰藉重千钧。
灯前欲和梅花引，病发飘飘满面尘。